open-index/open-wikipedia-markdown huggingface dataset:
രാഹുൽ സദാശിവൻ

മലയാള സിനിമ പ്രവർത്തിക്കുന്ന സംവിധായകനും തിരക്കഥാകൃത്തും ആണ് **രാഹുൽ സദാശിവൻ**. ഹൊറർ സിനിമകൾ സംവിധാനം ചെയ്യുന്നതിൽ അദ്ദേഹം ശ്രദ്ധേയനാണ്. 

ഷെയിൻ നിഗം നായകൻ ആയി ഭൂതകാലം, മമ്മൂട്ടിയെ നായകൻ ആക്കി ഭ്രമയുഗം, പ്രണവ് മോഹൻലാലിനെ നായകൻ ആക്കി ഡീയസ് ഇറ എന്നീ ചിത്രങ്ങൾ ശ്രദ്ധ നേടി.

## ആദ്യകാല ജീവിതം
കേരളത്തിലെ പാലക്കാടാണ് രാഹുൽ ജനിച്ചത്. ചന്ദ്രനഗറിലെ ഭാരത മാത ഹയർ സെക്കൻഡറി സ്കൂളിലാണ് അദ്ദേഹം സ്കൂൾ വിദ്യാഭ്യാസം പൂർത്തിയാക്കിയത്. ലണ്ടൻ ഫിലിം അക്കാദമിയിൽ ചലച്ചിത്രനിർമ്മാണം പഠിച്ച അദ്ദേഹം സൌത്ത് വെയിൽസ് സർവകലാശാലയിൽ നിന്ന് ആനിമേഷൻ, വിഎഫ്എക്സ് എന്നിവയിൽ ബിരുദാനന്തര ബിരുദം പൂർത്തിയാക്കി.

## കരിയർ
ലണ്ടൻ ഫിലിം അക്കാദമിയിലെ കോഴ്സിന് ശേഷം കേരളത്തിലെ മഴയെ അടിസ്ഥാനമാക്കിയുള്ള സയൻസ് ഫിക്ഷൻ ചിത്രമായ റെഡ് റെയിൻ (2013) എന്ന ചിത്രത്തിലൂടെയാണ് രാഹുൽ സംവിധായകനായി അരങ്ങേറ്റം കുറിച്ചത്. ഈ ചിത്രത്തെ ആരാധകർ പ്രശംസിച്ചെങ്കിലും അത് വലിയ വിജയം നേടിയില്ല. രാഹുലിൻ്റെ രണ്ടാം ചിത്രമായ *[[ഭൂതകാലം]]* (2022) ഒൻപത് വർഷങ്ങൾക്ക് ശേഷം സോണി ലിവിൽ നേരിട്ടുള്ള സ്ട്രീമിംഗ് റിലീസായി പുറത്തിറങ്ങി. ഈ ഹൊറർ ചിത്രത്തിന് ദേശീയ ശ്രദ്ധ നേടാൻ ഇത് സഹായിച്ചു, കൂടാതെ അതിന്റെ  സങ്കീർണ്ണമായ പ്രമേയങ്ങൾക്കും പരക്കെ പ്രശംസിക്കപ്പെട്ടു. ഹൊറർ-ത്രില്ലർ ചലച്ചിത്രങ്ങൾ നിർമ്മിക്കുന്നതിനായി മാത്രമായി സൃഷ്ടിച്ച *നൈറ്റ് ഷിഫ്റ്റ് സ്റ്റുഡിയോ* ആണ് അദ്ദേഹത്തിന്റെ മൂന്നാമത്തെ ചിത്രമായ ഭ്രമയുഗം (2024) നിർമ്മിച്ചത്. മമ്മൂട്ടിയുടെ നെഗറ്റീവ് റോളും ചിത്രം പൂർണ്ണമായും ബ്ലാക്ക് ആൻഡ് വൈറ്റിൽ അവതരിപ്പിക്കാൻ രാഹുൽ തീരുമാനിച്ചതും കാരണം  റിലീസിന് മുമ്പുതന്നെ ചിത്രം ശ്രദ്ധ നേടി. നിരൂപകരിൽ നിന്ന് മികച്ച സ്വീകാര്യത നേടിയ ഈ ചിത്രം പുറത്തിറങ്ങിയപ്പോൾ ബോക്സ് ഓഫീസ് വിജയമായി മാറി. അദ്ദേഹത്തിന്റെ നാലാമത്തെ ചിത്രമാണ് പ്രണവ് മോഹൻലാൽ നായകനായ ഡീയസ് ഈറെ. 

## ചലച്ചിത്രരചന

## അവലംബങ്ങൾ

## പുറത്തേക്കുള്ള കണ്ണികൾ

* 
വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:Date of birth not in Wikidata
ക്രൈസ്തവ സഭ

സഭ എന്നാൽ വിളിക്കപ്പെട്ടവരുടെ കൂട്ടായ്മ എന്നാണ്, ആദ്യമായി സഭ കൂടുന്നത് യെരുശലേമിലാണ് കന്യകമറിയാമും ശിഷ്യരും ഉൾപ്പെടുന്നു. യേശു ക്രിസ്തു തലയാകുന്ന സഭയിൽ എല്ലാം അംഗങ്ങളും ഉൾക്കൊള്ളുന്നു.

വർഗ്ഗം:ക്രൈസ്തവസഭ
പ്രവേശകം (സംസ്കൃത ഗ്രന്ഥം)

മേല്പത്തൂർ നാരായണ ഭട്ടതിരിപ്പാടിനെ പഠിപ്പിക്കുന്നതിനായി അദ്ദേഹത്തിന്റെ ഗുരുവായ തൃക്കണ്ടിയൂർ അച്യുത പിഷാരടി രചിച്ചതാണ് **പ്രവേശകം** എന്ന സംസ്കൃത വ്യാകരണ ഗ്രന്ഥം.
ആറ്റുപറമ്പത്ത് ഇമ്പിച്ചൻ ഗുരുക്കളുടെ വിശദീകരണക്കുറിപ്പും ഒപ്പമുണ്ട്.ഇമ്പിച്ചൻ ഗുരുക്കളുടെ വ്യാഖ്യാനം വന്നതിനു ശേഷമാണ് ഈ ഗ്രന്ഥം മലയാളത്തിൽ പ്രചാരം നേടിയത്.
## അച്ചടി
കേരള വർമ്മ വിദ്യാമന്ദിരം എന്ന പേരിൽ കരുവ കൃഷ്ണനാശാൻ കൊല്ലത്തു നടത്തിയിരുന്ന സംസ്കൃത വിദ്യാലയത്തിന്റെ ആഭിമുഖ്യത്തിൽ കേരള വർമ്മ വിദ്യാമന്ദിര ഗ്രന്ഥാവലിയിൽ ഉൾപ്പെടുത്തി  1900-ൽ (കൊല്ലവർഷം 1076) കൊല്ലത്ത് നിന്നാണ് ഈ ഗ്രന്ഥം പ്രസിദ്ധീകരിച്ചത്. 
## പുറം കണ്ണികൾ
* പ്രവേശകം (സാഹിത്യ അക്കാദമി ഡിജിറ്റൽ ലൈബ്രറിയിൽ)
## അവലംബം


വർഗ്ഗം:സംസ്കൃത വ്യാകരണ ഗ്രന്ഥങ്ങൾ
വർഗ്ഗം:കേരള വർമ്മ വിദ്യാമന്ദിര ഗ്രന്ഥാവലി
കേരള വർമ്മ വിദ്യാമന്ദിരം

കരുവ എം. കൃഷ്ണനാശാൻ കൊല്ലത്തു നടത്തിയിരുന്ന സംസ്കൃത വിദ്യാലയമാണ് **കേരള വർമ്മ വിദ്യാമന്ദിരം.** അക്കാലത്തെ പ്രമുഖ പണ്ഡിതന്മാരായിരുന്ന മൂലൂർ, പെരുന്നെല്ലി, വെളുത്തേരി, കെ.സി. കേശവപിള്ള തുടങ്ങിയവരെല്ലാം ഇവിടെ കൂടി സാഹിത്യത്തെയും വൈദ്യത്തെയും സംബന്ധിച്ച ചർച്ചകൾ നടത്തിയിരുന്നു. 

## പ്രസിദ്ധീകരണങ്ങൾ
ഈ സംസ്കൃത വിദ്യാലയത്തിന്റെ ആഭിമുഖ്യത്തിൽ കേരളവർമ്മ വിദ്യാമന്ദിര ഗ്രന്ഥാവലി എന്ന പേരിൽ സംസകൃത ഗ്രന്ഥങ്ങൾ പ്രസിദ്ധപ്പെടുത്തി. 1900-ൽ പ്രവേശകം (സംസ്കൃത ഗ്രന്ഥം) ഗ്രന്ഥവും ബാലപാഠാമൃതം എന്ന ഗ്രന്ഥവും ലഘുകൗമുദി എന്ന വ്യാകരണ ഗ്രന്ഥവും  പ്രസിദ്ധീകരിച്ചത്. ഇതിനനുബന്ധമായി  കൊല്ലം കരുവായിൽ രാജരാജവിലാസം എന്ന അച്ചുക്കൂടവും സ്ഥാപിച്ചു.
## കേരളവർമ്മ വിദ്യാമന്ദിര ഗ്രന്ഥാവലി
* പ്രവേശകം

## പുറം കണ്ണികൾ
* പ്രവേശകം (സാഹിത്യ അക്കാദമി ഡിജിറ്റൽ ലൈബ്രറിയിൽ)
## അവലംബം


വർഗ്ഗം:കൊല്ലം ജില്ലയുടെ ചരിത്രം
പ്രവേശകം (സംസ്കൃത വ്യാകരണ ഗ്രന്ഥം)

സംസ്‌കൃത വ്യാകരണത്തിന്റെ  ആമുഖ ഗ്രന്ഥമാണിത്.  മേൽപ്പത്തൂർ ഭട്ടതിരിയെ പഠിപ്പിക്കാൻ തൃക്കണ്ടിയൂർ അച്യുത പിഷാരടി രചിച്ച ഈ ഗ്രന്ഥം കേരളവർമ്മ വിദ്യാമന്ദിര ഗ്രന്ഥവാലിയിൽപ്പെടുത്തി ആറ്റുപുറത്ത് ഇമ്പിച്ചൻ ഗുരുക്കളുടെ വിശദീകരണങ്ങളോടെ എഡിറ്റ് ചെയ്ത് 1900-ൽ  പ്രസിദ്ധീകരിച്ചു. കൊല്ലം തൃക്കരുവയിൽ കരുവ എം. കൃഷ്ണനാശാന്റെ നേതൃത്വത്തിൽ പ്രവർത്തിച്ചിരുന്ന കേരള വർമ്മ വിദ്യാമന്ദിരത്തിന്റെ ആഭിമുഖ്യത്തിലായിരുന്നു പ്രവേശകം പ്രസിദ്ധീകരിച്ചത്,   അറുനൂറോളം അനുഷ്ടുപ്പ് ഖണ്ഡങ്ങളിലുള്ള ശ്ലോകങ്ങളിലാണ് ഈ ഗ്രന്ഥത്തിന്റെ രചന. 
## പ്രത്യേകതകൾ
ഈ ഗ്രന്ഥത്തിൽ അമ്പതക്ഷരങ്ങൾക്കു പ്രസിദ്ധമായിരിക്കുന്ന പാഠക്രമം അംഗീകരിക്കപ്പെട്ടിരിക്കുന്നു. മറ്റുള്ള വ്യാകരണ ഗ്രന്ഥങ്ങളിൽ അമ്പത് അക്ഷരങ്ങളുടെ  പാഠം ഈ ക്രമത്തെസഅനുസരിക്കുന്നില്ല. പാണിനീയ ഗ്രന്ഥത്തിലും മറ്റും വ്യഞ്ജനങ്ങൾ ഹകാരാദിയായിട്ടു പഠിക്കപ്പെട്ടിരിക്കുന്നു. ലോക പ്രസിദ്ധ പാഠക്രമമാകട്ടെ കകാരാദിയാകുന്നു. 
## പുറം കണ്ണികൾ
* പ്രവേശകം (സാഹിത്യ അക്കാദമി ഡിജിറ്റൽ ലൈബ്രറിയിൽ)
## അവലംബം


വർഗ്ഗം:സംസ്കൃത വ്യാകരണ ഗ്രന്ഥങ്ങൾ
ദേശീയ എക്സൈസ് ദിനം

**സെൻട്രൽ എക്സൈസ് ദിനം 2024: 1944** ഫെബ്രുവരി 24-ന് നിലവിൽ വന്ന സെൻട്രൽ എക്സൈസ് ആൻഡ് സാൾട്ട് ആക്ടിൻ്റെ സ്മരണയ്ക്കായി എല്ലാ വർഷവും ഫെബ്രുവരി 24-ന് സെൻട്രൽ എക്സൈസ് ദിനം ആചരിക്കുന്നു.

ഇന്ത്യയിൽ പരോക്ഷ നികുതി നിയന്ത്രിക്കുന്നതിന് ഉത്തരവാദികളായ സെൻട്രൽ ബോർഡ് ഓഫ് എക്സൈസ് ആൻഡ് കസ്റ്റംസ്, നികുതി അടയ്ക്കുന്നതിൻ്റെ പ്രാധാന്യത്തെക്കുറിച്ചും സമ്പദ്‌വ്യവസ്ഥയിൽ എക്സൈസ് വകുപ്പിൻ്റെ പങ്കിനെക്കുറിച്ചും അവബോധം സൃഷ്ടിക്കുന്നതിനായി വിവിധ പരിപാടികളും പരിപാടികളും സംഘടിപ്പിച്ച് ഈ ദിനം ആഘോഷിക്കുന്നു.
ചെമ്മണ്ണ്

ചെമ്മണ്ണ് (red soil)

കേരളത്തിൽ ഒരു പ്രധാന മണ്ണിനമാണ് ചെമ്മണ്ണ്. ചുവന്ന നിറത്തിൽ കാണപ്പെടുന്നു.കേരളത്തിലെ തെക്കൻ പ്രദേശങ്ങളിൽ തിരുവനന്തപുരം, നെയ്യാറ്റിൻകര താലൂക്കുകളിൽ കാണപ്പെടുന്ന മണ്ണിനമാണ് ചെമ്മണ്ണ് (Red Soil). മണൽ കലർന്ന പശിമരാശിമണ്ണാണ്. സസ്യാഹാരമൂലകങ്ങളുടെ അളവ് മണ്ണിൽ കുറവാണ്. അമ്ലവസ്വഭാവമുള്ള മണ്ണിന് കുറഞ്ഞ ഫലപുഷ്ടിയാണ്.

വർഗ്ഗം:മണ്ണിനങ്ങൾ
കറുത്ത പരുത്തി മണ്ണ്

കേരളത്തിൽ ഒരു പ്രധാന മണ്ണിനമാണ് കറുത്ത പരുത്തി മണ്ണ് (Black cotton soil). ഈ മണ്ണ് കറുത്ത നിറത്തിൽ കാണപ്പെടുന്നു. പരുത്തി കൃഷിക്ക് ഏറെ അനുയോജ്യമാണിത്. കേരളത്തിൽ പാലക്കാട് ജില്ലയിലെ ചിറ്റൂർ താലൂക്കിലും അതേ നിരപ്പുള്ള കിഴക്കൻ പ്രദേശങ്ങളിലും ഇത് കണ്ടുവരുന്നു. കാതര മണ്ണ് എന്നും ഇതിനെ വിളിക്കുന്നു. കടുപ്പമേറിയ കറുപ്പുനിറമാണ്. പൊട്ടാഷ്യവും കാൽസ്യത്തിന്റേയും സാന്നിദ്ധ്യമുള്ള മണ്ണിന് മിക്കവാറും ക്ഷാരഗുണമാണ് (6.8-7.8pH). ജൈവാംശം കുറഞ്ഞ മണ്ണിനമായതിനാൽ കുറഞ്ഞ ഫലപുഷ്ടി. വരണ്ട കാലാവസ്ഥയിൽ വിണ്ട് കീറി വിള്ളലുണ്ടാകുന്നു. നൈട്രജനും ഫോസ്ഫറസും താരതമ്യേന കുറവാണ് ഈ ഇനം മണ്ണിൽ.
വഷ് (സിനിമ)

**കൃഷ്ണദേവ് യാഗ്നിക്** സംവിധാനം ചെയ്ത 2023-ലെ ഇന്ത്യൻ ഗുജറാത്തി ഭാഷാ സൂപ്പർ നാച്ചുറൽ ഹൊറർ ത്രില്ലർ  ചിത്രമാണ് **വഷ്** ()  . എ ബിഗ് ബോക്‌സ് സീരീസ് പ്രൊഡക്ഷനുമായി സഹകരിച്ച് , കെ.എസ് എൻ്റർടൈൻമെൻ്റ് ,  പട്ടേൽ പ്രോസസിംഗ് സ്റ്റുഡിയോസ്, അനംത ബിസിനസ് കോർപ്പ് എന്നിവർ ചേർന്നാണ് ഇത് നിർമ്മിക്കുന്നത്, പനോരമ സ്റ്റുഡിയോസ് വിതരണം ചെയ്യുന്നു.

## അഭിനേതാക്കൾ
*ജാനകി ബോഡിവാല
*ഹിതു കനോഡിയ
*നിലമ് പഞ്ചാൽ
*ആര്യബ് സംഘ്വി
*ഹിതേൻ കുമാർ

## റീമേക്ക്

വഷ് എന്ന ചിത്രം ഹിന്ദിയിലാണ് നിർമ്മിച്ചിരിക്കുന്നത്.  ഷൈത്താൻ എന്നാണ് ഹിന്ദിയിൽ ചിത്രത്തിൻ്റെ പേര്. ജാനകി ബോഡിവാല, അജയ് ദേവ്ഗൺ, ജ്യോതിക, ആർ. മാധവൻ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
## അവലംബം

## പുറം കണ്ണികൾ
*
2024-ലെ കേരളത്തിലെ ഹർത്താലുകളുടെ പട്ടിക

കേരളത്തിൽ 2024-ൽ നടന്ന ഹർത്താലുകളുടെ പട്ടിക.

## ജനുവരി 2024 ലെ ഹർത്താലുകൾ

## ഫെബ്രുവരി 2024 ലെ ഹർത്താലുകൾ

## മാർച്ച് 2024 ലെ ഹർത്താലുകൾ

## ജൂൺ 2024 ലെ ഹർത്താലുകൾ

## ജൂലൈ 2024 ലെ ഹർത്താലുകൾ

വർഗ്ഗം:കേരളത്തിലെ ഹർത്താലുകൾ
ഫ്രാൻസി നിഴൽത്തുമ്പി

നിഴൽത്തുമ്പികൾ എന്ന തുമ്പി കുടുംബത്തിൽപ്പെട്ട ഒരു തുമ്പിയാണ് ഫ്രാൻസി നിഴൽത്തുമ്പി.  ശാസ്ത്രീയ നാമം Protosticta francyi.  പശ്ചിമഘട്ടത്തിലെ ബ്രഹ്മഗിരി മല നിരകളിൽ നിന്നും 2022 ലാണ് ഈ തുമ്പിയെ കണ്ടെത്തിയത്. തൃശൂർ സെന്റ് തോമസ് കോളേജിലെ സുവോളജി വിഭാഗം അധ്യാപകൻ ആയിരുന്ന ഫ്രാൻസി കാക്കശ്ശേരിയുടെ ബഹുമാനാർത്ഥം ആണ് ഈ തുമ്പിക്ക് ഫ്രാൻസി നിഴൽത്തുമ്പി എന്ന പേര് നൽകിയിരിക്കുന്നത് ) 

മുൻ ഉരസ്സിലുള്ള നീളമേറിയ മുള്ളുകൾ (spines), ആൺതുമ്പികളിലെ കുറുവാലുകളുടെ ഘടന, പ്രത്യുല്പാദനാവയവങ്ങളുടെ ഘടനാപരമായ വ്യത്യാസങ്ങൾ എന്നിവയെല്ലാം ഈ തുമ്പിയെ മറ്റ് നിഴൽത്തുമ്പികളിൽ നിന്നും വേർതിരിച്ചറിയാൻ സഹായിക്കുന്നു 
## അവലംബം
അന്വേഷിപ്പിൻ കണ്ടെത്തും

*2024-ൽ പുറത്തിറങ്ങിയ [[മലയാളം|മലയാള]] പോലീസ് പ്രൊസീജറൽ ഡ്രാമ ചലചിത്രമാണ് *'അന്വേഷിപ്പിൻ കണ്ടെത്തും**' ( transl. നിങ്ങൾ എന്തെങ്കിലും അന്വേഷിക്കുകയാണെങ്കിൽ, നിങ്ങൾ കണ്ടെത്തും ). ഡാർവിൻ കുര്യാക്കോസ്  സംവിധാനം ചെയ്ത ഈ ചിത്രത്തിന്റെ കഥാരചന ജിനു വി എബ്രഹാം നിർവ്വഹിചച്ചിരിക്കുന്നു .  ഡാർവിൻ കുര്യാക്കോസും ഡോൾവിൻ കുര്യാക്കോസും ചേർന്നാണ് ചിത്രം നിർമ്മിച്ചത്.  ടൊവിനോ തോമസാണ് ചിത്രത്തിലെ നായകൻ. ഇന്ദ്രൻസ്, സിദ്ദിഖ്, ഷമ്മി തിലകൻ, സാദിഖ്, അസീസ് നെടുമങ്ങാട്, ബാബുരാജ് എന്നിവരാണ് ചിത്രത്തിലെ മറ്റ് പ്രധാന കഥാപാത്രങ്ങളെ അവതരിപ്പിച്ചത്.

## കഥാസാരം
എസ്ഐ ആനന്ദ് നാരായണൻ അന്വേഷിക്കുന്ന ബന്ധമില്ലാത്ത രണ്ട് കൊലക്കേസുകളെ ചുറ്റിപ്പറ്റിയാണ് അന്വേഷിപ്പിൻ കണ്ടെത്തും എന്ന സിനിമ വികസിക്കുന്നത്. കേസുകൾ ഒത്തുതീർപ്പായിട്ടും കുറ്റകൃത്യങ്ങൾക്ക് പിന്നിൽ പ്രവർത്തിച്ചവരെ പിടികൂടാൻ സാധിക്കാത്ത സാഹചര്യത്തിലാണ് ഇയാൾ എത്തിച്ചേരുന്നത്. തുടർന്ന് നടക്കുന്ന സംഭവവികാസങ്ങളാണ് സിനിമ പറയുന്നത്.

## അഭിനേതാക്കൾ

* എസ്ഐ ആനന്ദ് നാരായണൻ പിള്ള - ടൊവിനോ തോമസ്
* നാരായണൻ പിള്ള (ആനന്ദൻറെ പിതാവ്) - തോമസ്
* കോൺസ്റ്റബിൾ രവീന്ദ്രൻ നായർ - സാദിഖ്
* സേനൻ - വിനീത് തട്ടിൽ ഡേവിഡ്
* കബീർ - രാഹുൽ രാജഗോപാൽ
* എസ്പി _ സിദ്ദിഖ്
* പ്രസിഡന്റ് പി.വി.പൈലോ - ബാബുരാജ്
*
* ഡിവൈഎസ്പി കൃഷ്ണൻ ഉണ്ണി സിഐഡി - ഇന്ദ്രൻസ്
* പോസ്റ്റ്മാൻ ചന്ദ്രൻ - ഹരിശ്രീ അശോകൻ
* ആശാൻ - ഷമ്മി തിലകൻ
* മാതൻ - വെട്ടുകിളി പ്രകാശ്
* പള്ളീലച്ചൻ - മധുപാൽ
* ഡിവൈഎസ്പി - കോട്ടയം നസീർ
* സിപിഓ - നന്ദു
* സിഐ - അസീസ് നെടുമങ്ങാട്

## അവലംബങ്ങൾ

## പുറത്തേക്കുള്ള കണ്ണികൾ
* 

വർഗ്ഗം:2024-ൽ പുറത്തിറങ്ങിയ മലയാളചലച്ചിത്രങ്ങൾ
പൊടി നിഴൽത്തുമ്പി

നിഴൽത്തുമ്പികൾ എന്ന തുമ്പികുടുംബത്തിൽപ്പെട്ട ഒരു സൂചിത്തുമ്പിയാണ് പൊടി നിഴൽത്തുമ്പി (ശാസ്ത്രീയനാമം: Protosticta armageddonia). ലോകത്താകമാനം പ്രാണിവർഗ്ഗ ജീവികളുടെ എണ്ണത്തിൽ സംഭവിച്ചുകൊണ്ടിരിക്കുന്ന ആപൽക്കരമായ കുറവിനെയും അത് സൃഷ്ടിക്കുന്ന പ്രത്യാഘാതങ്ങളെയും സൂചിപ്പിക്കുന്നതിനാണ് ഈ തുമ്പിക്ക് Protosticta armageddonia എന്ന് പേരിട്ടിരിക്കുന്നത് (armageddon = അവസാന പോരാട്ടം) 

പശ്ചിമഘട്ടത്തിലെ ഒരു സ്ഥാനീയ/തദ്ദേശീയ (endemic) തുമ്പിയാണിത്.  മുൻ ഉരസ്സിന്റെ (prothorax) ഘടന, അവിടെയുള്ള അടയാളങ്ങൾ; ഉരസ്സിന്റെ വശങ്ങളിൽ ഉള്ള അടയാളങ്ങൾ, കുറുവാലുകളുടെ ഘടനയിലുള്ള വ്യത്യാസം എന്നിവയെല്ലാം ഈ നിഴൽത്തുമ്പിയെ മറ്റ് നിഴൽത്തുമ്പികളിൽ നിന്നും വേർതിരിച്ചറിയാൻ സഹായിക്കുന്നു.

കണ്ണുകൾക്ക് നീല കലർന്ന കറുപ്പ് നിറമാണ്. തവിട്ട് നിറത്തിലുള്ള ഉരസ്സിൽ മഞ്ഞ കലർന്ന വെളുത്ത നിറത്തിലുള്ള അടയാളങ്ങൾ ഉണ്ട്. ഉദരത്തിന് കറുപ്പ് നിറം.  ഉദരത്തിലും വെളുത്ത നിറത്തിലുള്ള അടയാളങ്ങൾ കാണാം.

മറ്റ് നിഴൽത്തുമ്പികളിൽ നിന്നും വ്യത്യസ്തമായി പൊടി നിഴൽത്തുമ്പിയെ വേനൽ മാസങ്ങളിലും സജീവമായി കാണാം

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

വർഗ്ഗം:സൂചിത്തുമ്പികൾ
വർണ നിഴൽത്തുമ്പി

നിഴൽത്തുമ്പികൾ എന്ന തുമ്പി കുടുംബത്തിൽപ്പെട്ട ഒരു തുമ്പിയാണ് **വർണ നിഴൽത്തുമ്പി**. വയനാട് ജില്ലയിലെ വെള്ളരിമലയിൽ നിന്നും 2023 ലാണ് ഈ തുമ്പിയെ കണ്ടെത്തിയത്. പശ്ചിമഘട്ടത്തിലെ ഒരു തദ്ദേശീയ തുമ്പിയാണിത്.

സാധാരണയായി നിഴൽത്തുമ്പികളുടെ ആൺ-പെൺ തുമ്പികൾ തമ്മിൽ കാഴ്ച്ചയിൽ വലിയ വ്യത്യാസങ്ങൾ ഉണ്ടാകാറില്ല. എന്നാൽ ഈ തുമ്പികളുടെ ആൺ-പെൺ തുമ്പികൾ കാഴ്ച്ചയിൽ വളരെയധികം വ്യത്യാസമുണ്ട്.

#### ആൺതുമ്പി
അടിഭാഗത്തെ ഇരുണ്ട തവിട്ട് നിറം ഒഴിച്ച് നിർത്തിയാൽ കണ്ണുകൾക്ക് മുഴുവനായും നീല നിറമാണ്. ഉരസ്സിന് കറുപ്പ് നിറം. ഉരസ്സിൽ നീല കലർന്ന വെളുത്ത നിറത്തിലുള്ള അടയാളങ്ങൾ ഉണ്ട്. കറുപ്പ് കലർന്ന തവിട്ട് നിറത്തിലുള്ള ഉദരത്തിൽ മങ്ങിയ നീല നിറത്തിലുള്ള പൊട്ടുകൾ കാണാം. 

#### പെൺതുമ്പി
കണ്ണുകളുടെ മുകൾ ഭാഗത്തിന് പച്ച നിറം, കീഴ്ഭാഗത്തിന് ചുവപ്പ് കലർന്ന തവിട്ട് നിറം. ഉരസ്സിലെയും ഉദരത്തിലെയും അടയാളങ്ങൾക്ക് മഞ്ഞ നിറം.
## അവലംബം

വർഗ്ഗം:സൂചിത്തുമ്പികൾ
വയനാടൻ തീക്കറുപ്പൻ

നീർമുത്തന്മാർ എന്ന തുമ്പി കുടുംബത്തിൽപ്പെട്ട ഒരു കല്ലൻതുമ്പിയാണ് വയനാടൻ തീക്കറുപ്പൻ.  വയനാട്ടിൽ നിന്നും 2023 ലാണ് ഈ തുമ്പിയെ കണ്ടെത്തിയത്. പശ്ചിമഘട്ടത്തിൽ മാത്രം കാണപ്പെടുന്ന തീക്കറുപ്പൻ തുമ്പിയുടെ സഹോദര സ്പീഷീസ് ആണ് വയനാടൻ തീക്കറുപ്പൻ .

കാഴ്ചയിൽ തീക്കറുപ്പൻ തുമ്പിയോട് വളരെയധികം സാമ്യമുണ്ടെങ്കിലും ഇവയുടെ ഉദരത്തിലെ ചുവപ്പ് പൊട്ടിന് തീക്കറുപ്പൻ തുമ്പിയെ അപേക്ഷിച്ച് വലുപ്പം കുറവാണ്.  വയനാടൻ തീക്കറുപ്പൻ തുമ്പിയുടെ ഉരസ്സിനും ഉദരത്തിനും നല്ല കറുപ്പ് നിറമാണ്.   മാത്രവുമല്ല തീക്കറുപ്പൻ തുമ്പിയുടെ ഉരസ്സിന്റെ മുകൾ ഭാഗത്തുള്ള മഞ്ഞ വരകൾ ഈ തുമ്പിയിൽ കാണുകയില്ല. 

പരമ്പരാഗത താരതമ്യപഠനങ്ങൾ കൂടാതെ DNA പഠനങ്ങൾ കൂടി പൂർത്തീകരിച്ചാണ് വയനാടൻ തീക്കറുപ്പൻ തുമ്പി പുതിയ സ്പീഷീസ് തന്നെയാണെന്ന് ഉറപ്പ് വരുത്തിയിട്ടുള്ളത്. ഇന്ത്യയിൽ DNA പഠനം വഴി തുമ്പികളിൽ പുതിയ സ്പീഷീസിനെ സ്ഥിരീകരിക്കുന്നത് ആദ്യമായാണ്.

## അവലംബം

വർഗ്ഗം:നീർമുത്തന്മാർ
ജി.ആർ. ഗോപിനാഥ്

ക്യാപ്റ്റൻ **ഗൊരൂർ രാമസ്വാമി അയ്യങ്കാർ ഗോപിനാഥ്** (ജനനം: നവംബർ 13, 1951) ഒരു ഇന്ത്യൻ സംരംഭകനും, എയർ ഡെക്കാൻ്റെ സ്ഥാപകനും, ഇന്ത്യൻ ആർമിയുടെ വിരമിച്ച ക്യാപ്റ്റനും, എഴുത്തുകാരനും രാഷ്ട്രീയക്കാരനുമാണ്.

## ആദ്യകാല ജീവിതം
ജി.ആർ ഗോപിനാഥ് കർണ്ണാടക സംസ്ഥാനത്തെ ഹാസ്സൻ ജില്ലയിലെ ഗോറൂരിലെ ഒരു ചെറിയ ഗ്രാമത്തിൽ ഒരു തമിഴ് കുടുംബത്തിലാണ് ജനിച്ചു വളർന്നത്. 
ഒരു സ്കൂൾ അധ്യാപകൻ കൂടിയായിരുന്ന അച്ഛൻ ഗൊരൂർ രാമസ്വാമി അയ്യങ്കാർ, സ്കൂൾ സിസ്റ്റത്തോടുള്ള എതിർപ്പുമൂലം ഗോപിനാഥിനെ വീട്ടിൽ പഠിപ്പിക്കാൻ തീരുമാനിച്ചു. അതിനാൽ അദ്ദേഹം കന്നഡ മീഡിയം സ്‌കൂളിൽ ചേരുന്ന വളരെ വൈകിയാണ്, ഉടൻ തന്നെ അദ്ദേഹം സ്റ്റാൻഡേർഡ് 5-ൽ ചേർന്നു. 1962-ൽ ഗോപിനാഥ് പ്രവേശന പരീക്ഷ പാസായി ബീജാപ്പൂരിലെ സൈനിക് സ്‌കൂളിൽ ചേർന്നു. എൻഡിഎ പ്രവേശന പരീക്ഷകളിൽ വിജയിക്കാൻ ഗോപിനാഥിനെ ഈ സ്കൂൾ പഠനകാലം സഹായിക്കുകയും തയ്യാറാക്കുകയും ചെയ്തു.

3 വർഷത്തെ കഠിനമായ പരിശീലനത്തിന് ശേഷം ഗോപിനാഥ് പൂനെയിലെ നാഷണൽ ഡിഫൻസ് അക്കാദമിയിൽ നിന്ന് വിദ്യാഭ്യാസം പൂർത്തിയാക്കി. തുടർന്ന് അദ്ദേഹം ഡെറാഡൂണിലെ ഇന്ത്യൻ മിലിട്ടറി അക്കാദമിയിൽ നിന്ന് ബിരുദം നേടി.

## കരിയർ
സെനിക പഠന ശേഷം, ഇന്ത്യൻ ആർമിയിൽ ചേർന്ന ഗോപിനാഥ് ക്യാപ്റ്റൻ പദവിയിൽ വരെ എത്തി. 28-ആം വയസ്സിൽ സായുധ സേനയിൽ നിന്ന് വിരമിച്ചതിന് ശേഷം, അദ്ദേഹം പാരിസ്ഥിതികമായി സുസ്ഥിരമായ ഒരു സെറികൾച്ചർ ഫാം സ്ഥാപിച്ചു;  അദ്ദേഹത്തിൻ്റെ നൂതനമായ രീതികൾ 1996-ൽ റോലെകസ് അവാർഡ് അദ്ദേഹത്തിന് നേടിക്കൊടുത്തു. തുടർന്ന് അദ്ദേഹം മലനാട് മൊബൈക്സ് (എൻഫീൽഡ് ഡീലർഷിപ്പ്) ആരംഭിക്കുകയും ഹാസനിൽ ഒരു ഹോട്ടൽ തുറക്കുകയും ചെയ്തു.

1997-ൽ അദ്ദേഹം എയർഫോഴ്‌സിൽ ഉണ്ടായിരുന്ന തൻ്റെ രണ്ട് സുഹൃത്തുക്കളുമായി ചേർന്ന് ഡെക്കാൻ ഏവിയേഷൻ എന്ന ചാർട്ടർ ഹെലികോപ്റ്റർ സർവീസ് ആരംഭിച്ചു. 2003-ൽ, ഗോപിനാഥ് ചിലവ് കുറഞ്ഞ വിമാനയാത്രാ കമ്പനിയായ എയർ ഡെക്കാൻ സ്ഥാപിച്ചു; എയർ ഡെക്കാൻ 2007-ൽ കിംഗ്‌ഫിഷർ എയർലൈൻസുമായി ലയിച്ചു. 2009-ൽ അദ്ദേഹം ചരക്ക് വിമാന ബിസിനസ്സായ ഡെക്കാൻ 360 സ്ഥാപിച്ചു. 2013 ജൂലൈയിൽ, ദുബായ് ആസ്ഥാനമായുള്ള യുണൈറ്റഡ് ഏവിയേഷൻ സർവീസസും (യുഎഎസ്) എം/എസ് പട്ടേൽ ഇൻ്റഗ്രേറ്റഡ് ലോജിസ്റ്റിക്‌സ് (പിഐഎൽ) പ്രൈവറ്റ് ലിമിറ്റഡും സമർപ്പിച്ച ഹർജികളുടെ അടിസ്ഥാനത്തിൽ കർണാടക ഹൈക്കോടതി ഡെക്കാൻ 360  പിരിച്ചുവിടാൻ ഉത്തരവിട്ടു.

2009 ലെ ലോക്‌സഭാ തിരഞ്ഞെടുപ്പിൽ ബാംഗ്ലൂർ സൗത്ത് മണ്ഡലത്തിൽ സ്വതന്ത്ര സ്ഥാനാർഥിയായി ഗോപിനാഥ് മത്സരിച്ചെങ്കിലും പരാജയപ്പെട്ടു. 2014-ൽ അദ്ദേഹം ആം ആദ്മി പാർട്ടിയുടെ ടിക്കറ്റിൽ ലോക്‌സഭാ തിരഞ്ഞെടുപ്പിൽ മത്സരിച്ച് പരാജയപ്പെട്ടു.

## പുരസ്കാരങ്ങളും ബഹുമതികളും
* 1996 - എൻ്റർപ്രൈസിനുള്ള റോളക്സ് അവാർഡ്
* 2005 - രാജ്യോത്സവ അവാർഡ് (കർണ്ണാടക)
* 2007 - ഷെവലിയർ ഡി ലാ ലെജിയോൺ ഡി ഹോണൂർ (ഫ്രാൻസ്)
* പേഴ്സണാലിറ്റി ഓഫ് ദ ഡിക്കേഡ് അവാർഡ് (കെ.ജി. ഫൗണ്ടേഷൻ)
* സർ എം വിശ്വേശ്വരയ്യ മെമ്മോറിയൽ അവാർഡ് (ഫെഡറേഷൻ ഓഫ് കർണാടക ചേമ്പേഴ്‌സ് ഓഫ് കൊമേഴ്‌സ് & ഇൻഡസ്ട്രി)

## സമകാലിക സംസ്കാരത്തിൽ
2020-ൽ പുറത്തിറങ്ങിയ ഇന്ത്യൻ തമിഴ് ഭാഷാ ചിത്രം *[[സൂരറൈ പോട്ര്‌]]* ഗോപിനാഥിൻ്റെ ജീവിതത്തിൽ നിന്നുള്ള സംഭവങ്ങളിൽ നിന്ന് പ്രചോദനം ഉൾക്കൊണ്ട ചലച്ചിത്രമാണ്. അദ്ദേഹത്തിൻ്റെ ഓർമ്മക്കുറിപ്പായ *സിംപ്ലി ഫ്ലൈ: എ ഡെക്കാൻ ഒഡീസി*യെ അടിസ്ഥാനമാക്കിയുള്ളതാണ് ഈ ചലച്ചിത്രം.

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:1951-ൽ ജനിച്ചവർ
എ.എ. കൊച്ചുണ്ണി

കേരളത്തിലെ ഒരു രാഷ്ട്രീയപ്രവർത്തകനും മുൻ നിയമസഭാംഗവുമായിരുന്നു **എ.എ. കൊച്ചുണ്ണി** (26 ജനുവരി 1921-21 ജൂലൈ 2007). ആലുവ നിയമസഭാമണ്ഡലത്തിൽ നിന്നും കോൺഗ്രസ്(ആർ) പ്രതിനിധിയായി നാലാം കേരളനിയമസഭയിൽ അംഗമായി. അബ്ദുൽ ഖാദറിന്റേയും ഫാത്തിമയുടേയും മകനായി 1921 ജനുവരി 26ന് എറണാകുളം ജില്ലയിലെ പള്ളുരിത്തിയിൽ ജനിച്ചു. സ്കോളർഷിപ്പോടുകൂടി ഹൈസ്കൂൾ പഠനം പൂർത്തിയാക്കിയതിനുശേഷം ബി.എ., ബി.ടി. ബിരുദങ്ങൾ നേടി, 1947 മുതൽ ഏകദേശം പത്ത് വർഷത്തോളം അധ്യാപകവൃത്തിയിൽ ഏർപ്പെട്ടു. നാലാം കേളനിയമസഭയിലെ കോൺഗ്രസ് പാർട്ടിയുടെ ഡെപ്യൂട്ടി ലീഡർ, കൊച്ചി കോർപ്പറേഷന്റെ പ്രഥമ മേയർ എന്നീ നിലകളിലും പ്രവർത്തിച്ച കൊച്ചുണ്ണി മാസ്റ്റർ ഒരു ഇസ്ലാം പണ്ഡിതനും, സാഹിത്യകാരനും ഗ്രന്ഥകാരനും ആയിരുന്നു. കച്ചവടശൈലി മാപ്പിളശൈലി, ഇന്ദിരാഗാന്ധിയും കോൺഗ്രസും, നെഹ്രുവും ഇന്ദിരയും ഇന്ത്യയിലെ മുസ്ലീകളും, മതവും സംസ്കാരവും എന്നീ വൈജ്ഞാനിക കൃതികളും, ഇബ്ലീസിന്റെ കുതിരകൾ(കഥകൾ), ആരാധന (നാടകം) എന്നീകൃതികളും രചിച്ചു. സയ്യിദ് അമീർ അലിയുടെ ക്ലാസിക് കൃതികളായ സ്പിരിറ്റ് ഓഫ് ഇസ്ലാം, എ ഷോർട്ട് ഹിസ്റ്ററി ഓഫ് സാരസൻസ് എന്നിവ മലയാളത്തിലേക്ക് വിവർത്തനം ചെയ്യുതു.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1921-ൽ ജനിച്ചവർ
വർഗ്ഗം:ജനുവരി 26-ന് ജനിച്ചവർ
വർഗ്ഗം:2007-ൽ മരിച്ചവർ
വർഗ്ഗം:ജൂലൈ 21-ന് മരിച്ചവർ

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:കൊച്ചിയുടെ മേയർമാർ
പൂവേ ഉനക്കാക

വിക്രമൻ രചനയും സംവിധാനവും നിർവഹിച്ച്1996-ൽ പുറത്തിറങ്ങിയ ഒരു ഇന്ത്യൻ തമിഴ് -ഭാഷാ റൊമാൻ്റിക് കോമഡി ചിത്രമാണ് ***പൂവേ ഉനക്കാഗ*** ( വിവർത്തനം.  നിങ്ങൾക്കായി, പുഷ്പം ) . വിജയ് , സംഗീത എന്നിവരാണ് ചിത്രത്തിലെപ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിലെ ഒരു ഗാനത്തിൽനടൻ മുരളി അതിഥി വേഷത്തിൽ എത്തുന്നു. 1996 ഫെബ്രുവരി 18-ന് റിലീസ് ചെയ്ത ചിത്രം നിരൂപക പ്രശംസ നേടി, വിജയുടെ കരിയറിലെ ആദ്യത്തെ ബ്ലോക്ക്ബസ്റ്ററും വലിയൊരു വഴിത്തിരിവുമായിരുന്നു ഇത്.  റിലീസ് സമയത്ത് ചിത്രം 270 ദിവസത്തിലധികം തിയേറ്ററുകളിൽ ഓടി.

വർഗ്ഗം:തമിഴ് ചലച്ചിത്രങ്ങൾ
അർണോ അലൻ പെൻസിയാസ്

ഒരു അമേരിക്കൻ ഭൗതികശാസ്ത്രജ്ഞനും റേഡിയോ ജ്യോതിശാസ്ത്രജ്ഞനുമായിരുന്നു അർണോ അലൻ പെൻസിയാസ്(1933 ഏപ്രിൽ26-2024 ജനുവരി22)റോബർട്ട് വുഡ്രോ വിൽസണുമായി ചേർന്ന് അദ്ദേഹം കോസ്മിക് മൈക്രോവേവ് പശ്ചാത്തല വികിരണം കണ്ടെത്തി.അതിന്റെ പേരിൽ 1978-ൽ ഭൗതികശാസ്ത്രത്തിനുള്ള നോബൽ സമ്മാനം ഇരുവരുo പങ്കിട്ടു.

വർഗ്ഗം:അമേരിക്കൻ ഭൗതികശാസ്ത്രജ്ഞർ
വർഗ്ഗം:അമേരിക്കൻ ജ്യോതിശാസ്ത്രജ്ഞന്മാർ
വർഗ്ഗം:ഏപ്രിൽ 26-ന് ജനിച്ചവർ
വർഗ്ഗം:1933-ൽ ജനിച്ചവർ
വർഗ്ഗം:ജനുവരി 22-ന് മരിച്ചവർ
വർഗ്ഗം:2024ൽ മരിച്ചവർ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
കാട്രിൻ മൊഴി

രാധാ മോഹൻ രചനയും സംവിധാനവും നിർവ്വഹിക്കുകയും ജ്യോതിക പ്രധാന വേഷത്തിൽ അഭിനയിക്കുകയും ചെയ്ത 2018 ലെ ഇന്ത്യൻ തമിഴ് ഭാഷാ കോമഡി  ചലചിത്രമാണ് ***കാട്രിൻ മൊഴി*** . 

ജ്യോതിക, വിധാർത്ഥ്, ലക്ഷ്മി മഞ്ചു എന്നിവർ ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നു.  2017-ൽ പുറത്തിറങ്ങിയ ഹിന്ദി ചിത്രമായ *തുംഹാരി സുലുവിൻ്റെ* റീമേക്കാണിത്. ഒരു വീട്ടമ്മ, രാത്രി വൈകിയുള്ള ഒരു ഷോയ്ക്കായി, റേഡിയോ ജോക്കിയായി മാറുന്നതിൻ്റെ കഥയാണ് ചിത്രം വിവരിക്കുന്നത്.  2018 നവംബറിലാണ് ചിത്രം ലോകമെമ്പാടും റിലീസ് ചെയ്തത്. രാധാ മോഹൻ തന്നെ സംവിധാനം ചെയ്ത് ജ്യോതിക പ്രധാന വെഷം അവതരിപ്പിച്ച മൊഴിയിലെ ഒരു ഗാനത്തിൽ നിന്നാണ് ചിത്രത്തിൻ്റെ പേര് എടുത്തിരിക്കുന്നത്. 

## കഥ
വിജി എന്ന് വിളിപ്പേരുള്ള വിജയലക്ഷ്മി ബാലകൃഷ്ണൻ കുടുംബത്തോടൊപ്പം ക്രോംപേട്ടിൽ താമസിക്കുന്ന ഒരു വീട്ടമ്മയാണ് . വിജി തൻ്റെ ഭർത്താവ് ബാലകൃഷ്ണനും 11 വയസ്സുള്ള ഒരു മകനുമൊത്ത് (സിദ്ധാർത്ഥ് "സിദ്ധു") കഴിയുന്നു. അവൾക്ക് ഒരു ജോലിക്കാരിയാകാൻ ആഗ്രഹമുണ്ട്, പക്ഷേ ഹൈസ്കൂൾ പൂർത്തിയാക്കാൻ കഴിയാത്തതിനാൽ നല്ല ജോലികളൊന്നും അവൾക്ക് ചിന്തിക്കാൻ കഴിയില്ല. അവളുടെ ഭർത്താവ് ബാലു ഒരു തയ്യൽ സ്ഥാപനത്തിൽ മാനേജരായി ജോലി ചെയ്യുന്നു.  ഇപ്പോൾ തയ്യൽ സ്ഥാപനം ഉടമയുടെ ചെറുമകൻ ഏറ്റെടുക്കുന്നു, അവൻ ബാലുവിനൊട് വളരെ പരുഷമായി പെരുമാറുകയും ചെയ്യുന്നു. 

വിജി ഒരു ദിവസം, അവളുടെ പ്രിയപ്പെട്ട റേഡിയോ സ്റ്റേഷൻ സംഘടിപ്പിച്ച മത്സരത്തിൽ വിജയിക്കുന്നു.  അടുത്ത ദിവസം അവൾ തൻ്റെ സമ്മാനം വാങ്ങാൻ റേഡിയോ സ്റ്റേഷനിലേക്ക് പോകുന്നു. അവിടെ അവൾ ഒരു ആർജെ സ്ഥാനത്തേക്കുള്ള ഓഡിഷൻ്റെ ഒരു പോസ്റ്റർ കാണുന്നു. യാദൃശ്ചികമായി അവിടേക്ക്, ആർജെ അഞ്ജലി കടന്നുവരുന്നു, അവൾക്ക് ഒരു അവസരം നൽകണമെന്ന് തോന്നുന്നു. അവൾ വിജിയെ തൻ്റെ ബോസ് മരിയയെ കാണാൻ കൊണ്ടുപോകുന്നു. വിജി ബഹിർമുഖയും ഇടപഴകുന്നവളുമാണ്. മരിയ തൻ്റെ കാർഡ് നൽകി, തനിക്ക് ഒരു കോൾ-ഇൻ നൈറ്റ് ഷോ നടത്താൻ കഴിയുമോ എന്ന് ചോദിക്കുന്നു.

വിജി ആ ജോലി എറ്റ് എടുക്കുന്നു. ജൊലിയിലെ ആദ്യ ദിവസം തന്നെ ഒരു ശല്യപ്പെടുത്തുന്ന കോളറെ അഭിമുഖീകരിക്കുന്നു, അയാൾ അവരുടെ സംസാരം അശ്ലീലമാക്കി മാറ്റാൻ ശ്രമിക്കുന്നു. വിജിക്ക് അത് തന്ത്രപരമായി കൈകാര്യം ചെയ്യാൻ കഴിയുന്നു.

വിജിയുടെ മാതാപിതാക്കളും സഹോദരിമാരും അവളുടെ പരിപാടിയോട് ദേഷ്യപ്പെടുകയും ജോലി ഉപേക്ഷിക്കാൻ നിർബന്ധിക്കുകയും ചെയ്യുന്നു. എന്നാൽ ബാലു അവൾക്കൊപ്പം നിൽക്കുന്നു, ജോലിസ്ഥലത്ത് ഉയർന്നതും വീട്ടിൽ താഴ്ന്നതുമായ ജീവിതം, വിജിക്ക് ഒരു റോളർ കോസ്റ്റർ സവാരി പോലെയാണെന്ന് തോന്നുന്നു. ജോലി കാരണം അവൾ സിദ്ധുവിനെ അവഗണിച്ചുവെന്ന് വിജിയുടെ സഹോദരിമാരും കുറ്റപ്പെടുത്തുന്നു. വീട്ടിലെ വൈകാരിക സംഘർഷം താങ്ങാനാവാതെ വിജി ജൊലി രാജി വെക്കുന്നു. അവൾ പോകുമ്പോൾ, റിസപ്ഷനിസ്റ്റ് ടിഫിൻ സർവ്വീസ് നടത്തുന്ന ആളുമായി വഴക്കിടുന്നത് അവൾ കാണുന്നു. വിജി ടിഫിൻ സർവ്വീസിൻ്റെ കരാർ തനിക്ക് നൽകാൻ മരിയയോട് അഭ്യർത്ഥിക്കുന്നു.

ഒരു മാസത്തിന് ശേഷം ബാലു ടിഫിൻ ബിസിനസ്സ് കൈകാര്യം ചെയ്യുന്നതും വിജി തൻ്റെ ജോലിയിലേക്ക് മടങ്ങുന്നതും നാം കാണുന്നു. വിജി തന്റെ തനതായ ശൈലിയിൽ കുടുംബവും അവളുടെ തൊഴിൽ ജീവിതവും കൈകാര്യം ചെയ്യുന്നു.

## അഭിനേതാക്കൾ
 

## നിർമാണം
ലഘുചിത്രം|250x250ബിന്ദു| ചിത്രത്തിൻ്റെ പൂജയിൽ സൂര്യയ്‌ക്കൊപ്പം ജ്യോതികയും.
പ്രധാന ചിത്രീകരണം ജൂൺ 4, 2018 ന് ആരംഭിച്ച്,  40 പ്രവൃത്തി ദിവസങ്ങളിൽ അവസാനിച്ചു.  

സ്വാതന്ത്ര്യ ദിനത്തിൽ ജ്യോതികയുടെ ഭർത്താവ് സൂര്യ,  "സ്ത്രീകൾക്കുള്ള പത്ത് കൽപ്പനകൾ" എന്ന പ്ലക്കാർഡും വഹിച്ചുകൊണ്ടുള്ള ഫസ്റ്റ് ലുക്ക് പോസ്റ്റർ   പുറത്തിറക്കി. 

## സംഗീതം

## അവലംബം


## ബാഹ്യ കണ്ണികൾ
* 

വർഗ്ഗം:2018-ലെ ചലച്ചിത്രങ്ങൾ
വർഗ്ഗം:2010-കളിൽ പുറത്ത് ഇരങ്ങിയ തമിഴ് ചലച്ചിത്രങ്ങൾ
ബിക്കാനിർ

ഇന്ത്യയിലെ രാജസ്ഥാൻ സംസ്ഥാനത്തെ ഒരു ജില്ലയാണ് **ബിക്കാനീർ**. ബിക്കാനീർ ആണ് ഈ ജില്ലയുടെ ആസ്ഥാനവും. ബിക്കനീർ ഡിവിഷനിലാണ് ഇത് സ്ഥിതി ചെയ്യുന്നത്. UTC+05:30 ആണ് ഇവിടത്തെ സമയ മേഖല.
## ജനസംഖ്യ
2363937എണ്ണം ആളുകളാണ് ഈ ജില്ലയിലെ ജനസംഖ്യ. ഇതിൽ 1240801 പുരുഷന്മാരും1123136 സ്തീകളുമാണ് ഉള്ളതെന്ന് 2011ലെ കാനേഷുമാരി കണക്കുകൾ വ്യക്തമാക്കുന്നു.384944 ആണ് ആകെ കുടുംബങ്ങളുടെ എണ്ണം.ഇതിൽ 800384പേർ നഗരത്തിൽ ജീവിക്കുമ്പോൾ1563553 പേർ ഉൾകൊള്ളുന്നതാണ് ഗ്രാമത്തിലെ ജനസംഖ്യ.1278801ആണ് ഇവിടത്തെ സാക്ഷരതാ നിരക്ക്. അതെസമയം 1085136പേരാണ് നിരക്ഷരരുടെ പട്ടികയിലുള്ളത്.
## ഭൂമിശാസ്ത്രം
ലഘുചിത്രം|ബിക്കനീർ  ജില്ലയുടെ മാപ്പ്
ഭൂമിശാസ്ത്രപരായി നാല് ജില്ലകളാൽ അതിർത്ഥി പങ്കിടുന്ന ജില്ലയാണിത്. ഹനുമാന് ഗാര്ഹ് , ശ്രീ ഗംഗാനഗര് , നഗൗര് , ചുരു ജില്ല എന്നിവയാണവ.
## സാക്ഷരതാ നിരക്ക്
2001ലെ 65.13-നെ അപേക്ഷിച്ച് 65.13. ലിംഗഭേദം നോക്കിയാൽ, പുരുഷന്മാരുടെയും സ്ത്രീകളുടെയും സാക്ഷരത യഥാക്രമം 75.90 ഉം 53.23 ഉം ആയിരുന്നു. 2001-ലെ സെൻസസിൽ ഇതേ കണക്കുകൾ ബിക്കാനീർ ജില്ലയിൽ 70.65 ഉം 42.45 ഉം ആയിരുന്നു. ബിക്കാനീർ ജില്ലയിലെ മൊത്തം സാക്ഷരത 1,278,801 ആയിരുന്നു അതിൽ പുരുഷന്മാരും സ്ത്രീകളും യഥാക്രമം 782,399 ഉം 496,402 ഉം ആണ്. 2001-ൽ ബിക്കാനീർ ജില്ലയുടെ ജില്ലയിൽ 766,862 ഉണ്ടായിരുന്നു.
## അവലംബം

വർഗ്ഗം:രാജസ്ഥാനിലെ ജില്ലകൾ
ഭാവന (ചലച്ചിത്രം)

1984-ൽ പുറത്തിറങ്ങിയ ഒരു ഹിന്ദി ചിത്രമാണ് ***ഭാവന*** .  ഷബാന ആസ്മി, മാർക്ക് സുബർ, കൻവൽജിത് സിംഗ്, സയീദ് ജാഫ്രി, രോഹിണി ഹട്ടങ്ങാടി, സതീഷ് ഷാ, ഊർമിള മറ്റോണ്ട്കർ (ബാലനടിയായി) എന്നിവരാണ് ചിത്രത്തിലെ അഭിനേതാക്കൾ. ഛായാഗ്രാഹകനായി പ്രവർത്തിച്ചതിന് ശേഷം സംവിധായകനായി അരങ്ങേറ്റം കുറിച്ച പ്രവീൺ ഭട്ട് ആണ് ഇത് സംവിധാനം ചെയ്തത്.  ബാപ്പി ലാഹിരിയാണ് ചിത്രത്തിൻ്റെ സംഗീതം നൽകിയത്.

## കഥാപശ്ചാത്തലം
അധികം പണമില്ലാത്ത ഭാവന സക്‌സേന എന്ന സ്ത്രീയുടെ കഥ പറയുന്ന ചിത്രമാണ് "ഭാവന". അവൾ ഒരു അനാഥയാണ്, ഒരു നഗരത്തിൽ ഒറ്റയ്ക്ക് താമസിക്കുന്നു. ഒരു ദിവസം, അവൾ ഒരു പാർക്കിൽ വച്ച് അജയ് കപൂർ എന്ന ആളെ കണ്ടുമുട്ടുന്നു. അവൻ അവളുടെ ചിത്രം വരയ്ക്കുന്നു. അവർ സുഹൃത്തുക്കളാകുകയും പിന്നീട് പ്രണയത്തിലാവുകയും ചെയ്യുന്നു. ഒടുവിൽ, അജയൻ്റെ അച്ഛൻ അവരുടെ വിവാഹത്തിന് വിസമതിച്ചങ്കിലും അവർ വിവാഹിതരാകുന്നു. അജയ് ഒരു കലാകാരനാണ്, പക്ഷേ അയാൾക്ക് വലിയ വരുമാനമില്ല. ഭാവന തൻ്റെ ചിത്രങ്ങൾ വീടുവീടാന്തരം വിൽക്കാൻ ശ്രമിക്കുന്നു, പക്ഷേ അവർ ഇപ്പോഴും സാമ്പത്തികമായി ബുദ്ധിമുട്ടുകയാണ്. അജയൻ്റെ കുഞ്ഞ് താൻ ഗർഭിണിയാണെന്ന് ഭാവന കണ്ടെത്തുന്നു. ഒരു കുട്ടിയെ വളർത്താൻ അവർക്ക് കഴിയില്ലെന്ന് കരുതുന്നതിനാൽ അജയ് അതിൽ സന്തോഷവാനല്ല. സഹായം അഭ്യർത്ഥിക്കാൻ മറ്റൊരു നഗരത്തിൽ തൻ്റെ ധനികനായ പിതാവിനെ കാണാൻ അവൻ തീരുമാനിക്കുന്നു. അവൻ ഉടൻ മടങ്ങിവരുമെന്ന് വാഗ്ദാനം ചെയ്യുന്നു, പക്ഷേ അവൻ ഒരിക്കലും ചെയ്യുന്നില്ല. ഭാവന ഒരുപാട് നേരം അവനെ കാത്തിരിക്കുന്നു, പക്ഷേ അവൻ ഒരിക്കലും മടങ്ങിവരുന്നില്ല. ഭാവന ഒടുവിൽ അജയ് എവിടെയാണെന്ന് കണ്ടെത്തി അവനെ കാണാൻ പോകുന്നു, അവൻ്റെ പിതാവ് ആഗ്രഹിച്ചതുപോലെ അവൻ മറ്റൊരാളെ വിവാഹം കഴിച്ചുവെന്ന് കണ്ടെത്തുന്നു. ഹൃദയം തകർന്ന അവൾ തൻ്റെ വിഷമങ്ങൾ സുഹൃത്തായ ശോഭയോട് പറയുന്നു. അത് അവളുടെ പ്രശ്നങ്ങൾക്കുള്ള അന്ത്യമൊന്നുമായിരുന്നില്ല.

## അഭിനേതാക്കൾ

* ഭാവന സക്‌സേനയായി ഷബാന ആസ്മി
* അജയ് കപൂറായി മാർക്ക് സുബർ
* ഡോ. അനിൽ ബി. സക്സേനയായി കൻവൽജിത് സിംഗ്
* രാം കിഷൻ്റെ മകളായി ഊർമിള മറ്റോണ്ട്കർ (ബാലനടി)
* ശോഭയായി രോഹിണി ഹട്ടങ്ങാടി
* രാം കിഷനായി സയീദ് ജാഫ്രി
* ശ്രീമതി രാം കിഷനായി ആശാലത വാബ്‌ഗോങ്കർ
* വികാസ് ആനന്ദ് നവാബായി
* മിസ്റ്റർ സിൻഹയായി സതീഷ് ഷാ
* രാജു (അജയൻ്റെ സുഹൃത്ത്) ആയി രാജേഷ് പുരി

## ശബ്ദട്രാക്ക്
ഗാനരചന: കൈഫി ആസ്മി

# "തു കഹാൻ ആ ഗയി സിന്ദഗി" - ലതാ മങ്കേഷ്‌കർ
# "തു കഹാൻ ആ ഗയി സിന്ദഗി" (v2) - ബാപ്പി ലാഹിരി
# "പഹേലി ഛോട്ടി സി" - കവിതാ പഡ്വാൾ, വനിതാ മിശ്ര, ഗുർപ്രീത് കൗർ, ആശാ ഭോസ്ലെ
# "ദേഖോ ദിൻ യേ ന ധൽനെ പായേ, ഹർ പാൽ ഇക് സാദി ഹോ ജായേ" - ആശാ ഭോസ്ലെ, കവിതാ പഡ്വാൾ
# "മേരേ ദിൽ മായ് തൂ ഹീ ടൂ ഹേ" - ചിത്ര സിംഗ്, ജഗ്ജിത് സിംഗ്

## അവാർഡുകൾ
32-ാമത് ഫിലിംഫെയർ അവാർഡുകൾ :

* മികച്ച നടി - ഷബാന ആസ്മി
* നാമനിർദ്ദേശം ചെയ്യപ്പെട്ടത്: മികച്ച സഹനടി - രോഹിണി ഹട്ടങ്ങാടി

## റഫറൻസുകൾ

## ബാഹ്യ ലിങ്കുകൾ

* 
വർഗ്ഗം:1984-ൽ പുറത്തിറങ്ങിയ ചലച്ചിത്രങ്ങൾ
ഗീബത്

ഇസ്‌ലാമിൽ പരദൂഷണം *'ഗീബ* (غيبة) എന്നാണ് വിളിക്കുന്നത്.  ഇസ്‌ലാമിൽ ഇത് ഒരു വലിയ പാപമായി പൊതുവെ കണക്കാക്കപ്പെടുന്നു, മരിച്ച സഹോദരൻ്റെ മാംസം ഭക്ഷിക്കുന്ന മ്ലേച്ഛതയുമായി ഖുർആനിൽ താരതമ്യപ്പെടുത്തുന്നു.
## ഖുർആൻ
പരദൂഷണത്തെ കുറിച്ച് ഖുർആനിൽ രണ്ട് വാക്യങ്ങളുണ്ട്.  സൂറത്തുൽ ഹുജുറാത്തിലെ 12-ാം സൂക്തം പറയുന്നു:

സൂറത്ത് നിസായിലെ 148-ാം സൂക്തം പറയുന്നു:

## ഹദീസ്
ഹദീസ് പരദൂഷണത്തെ നിർവചിക്കുന്നു, അത് ചെയ്യരുതെന്നും മറ്റുള്ളവരുടെ രഹസ്യങ്ങൾ (كتمان الاسرار) പരസ്യപ്പെടുത്തരുതെന്നും പൊതുവെ ഉപദേശിക്കുന്നു.

## സാധുതയുടെ വ്യാപ്തി
സൂചിപ്പിച്ച രണ്ടാമത്തെ സൂക്തത്തെയും വിശ്വസനീയമായ ചില ഹദീസുകളെയും അടിസ്ഥാനമാക്കിഇസ്ലാമിക നിയമജ്ഞർ 6 കേസുകളിൽ പരദൂഷണമോ അപവാദമോ സാധുതയുള്ളതായി പ്രഖ്യാപിച്ചു -
# അടിച്ചമർത്തപ്പെട്ടവനും സ്വേച്ഛാധിപതിയായ ഒരു ഭരണാധികാരിക്കെതിരെ നീതി തേടുന്നവനും
# ഒരു ജുഡീഷ്യൽ വ്യക്തിയിൽ നിന്നോ വിശ്വസ്തനായ ഒരാളിൽ നിന്നോ ഒരു പ്രശ്നത്തിന് പരിഹാരം തേടുന്നു,
#ഇസ്ലാം പ്രചരിപ്പിക്കുമ്പോൾ മതപരമായ തെറ്റുകൾ തുറന്നുകാട്ടൽ,
# ആളുകളെ ദ്രോഹിക്കുന്ന മാരകമായ പാപങ്ങളിൽ ഏർപ്പെട്ടിരിക്കുന്ന ഒരു വ്യക്തിയെക്കുറിച്ച്,
# വിവാഹം, ബിസിനസ്സ്, കരാർ എന്നിവയുടെ കാര്യത്തിൽ അപകടത്തെയും ദോഷത്തെയും കുറിച്ച് ഒരാൾക്ക് മുന്നറിയിപ്പ് നൽകുന്നു
# ഒരാളുടെ സ്വഭാവത്തെ ജനപ്രിയമായ നിഷേധാത്മക സ്വഭാവങ്ങളോടെ നിർവചിക്കുന്നു, അതില്ലാതെ അവനെ എളുപ്പത്തിൽ തിരിച്ചറിയാൻ കഴിയില്ല.
## See also
* Nifaq
* Taqwa

## റഫറൻസുകൾ

വർഗ്ഗം:ഇസ്ലാമിക പദാവലി
 വർഗ്ഗം:ഇസ്ലാമിലെ പാപം
ഈജിപ്ഷ്യൻ രാച്ചുക്ക്

രാച്ചുക്കുകൾക്കിടയിൽ ഇടത്തരം വലുപ്പം മാത്രമുള്ള ഒരു രാച്ചുക്കാണ് **ഈജിപ്ഷ്യൻ രാച്ചുക്ക്**. കാപ്രമുൾഗിഡീ കുടുംബത്തിപെട്ടവയാണിവ. ആഫ്രിക്കയിലും സൗത്ത് ഏഷ്യയിലും പരക്കെ കാണുന്ന വർഗ്ഗമാണിവ.

## വിവരണം
യൂറോപ്യൻ രാച്ചുക്കുകളെ അപേക്ഷിച്ചു വിളറിയ നിറത്തിലാണിവ കാണപ്പെടുന്നത് . വലുപ്പത്തിലും ഇവ ചെറുതാണ്, മാത്രമല്ല കൂട് കൂട്ടുന്ന സ്വഭാവം ഇല്ലാത്ത ഇവ വെറും നിലത്തു ആണ് മുട്ടയിട്ട് അടയിരിക്കുന്നത്, രണ്ടു മുട്ടകൾ ആണ് ഒരു പ്രജനന കാലത്തു ഇവ ഇടുന്നത്.

## അവലംബം

വർഗ്ഗം:രാച്ചുക്കുകൾ
മുസ്തഫ ബർസാനി

മുസ്തഫ ബർസാനി (കുർദിഷ്: مەلا مستهفا بارزانی, റൊമാനൈസ്ഡ്: മുസ്തഫ ബർസാനി; 14 മാർച്ച് 1903 - 1 മാർച്ച് 1979),[2] (മുല്ല മുസ്തഫ ബർസാനി എന്നും അറിയപ്പെടുന്നു കുർദിഷ് നേതാക്കളിൽ പ്രമുഖനും രാഷ്ട്രീയ നേതാവുമായിരുന്നു. ആധുനിക കുർദിഷ് രാഷ്ട്രീയത്തിൽ. 1946-ൽ, ഇറാഖ് രാജ്യത്തിനെതിരായ കുർദിഷ് വിപ്ലവം നയിക്കാൻ കുർദിസ്ഥാൻ ഡെമോക്രാറ്റിക് പാർട്ടിയുടെ (കെഡിപി) നേതാവായി അദ്ദേഹത്തെ തിരഞ്ഞെടുത്തു. 1979 മാർച്ചിൽ മരിക്കുന്നതുവരെ കുർദിഷ് വിപ്ലവത്തിൻ്റെ പ്രാഥമിക രാഷ്ട്രീയ-സൈനിക നേതാവായിരുന്നു ബർസാനി. ഇറാഖി, ഇറാനിയൻ ഗവൺമെൻ്റുകൾക്കെതിരെ സായുധ കലാപത്തിൻ്റെ പ്രചാരണങ്ങൾക്ക് നേതൃത്വം നൽകി
കൗമീ ആവാസ്

***കൗമി ആവാസ്*** ( transl.രാജ്യത്തിന്റെ ശബ്ദം) 1937 നവംബറിൽ ജവഹർലാൽ നെഹ്‌റു ആരംഭിച്ച അസോസിയേറ്റഡ് ജേർണൽസ് ലിമിറ്റഡിന്റെ ഒരു ഉർദു ദിനപത്രമാണ്. 2008-ൽ കമ്പനി നഷ്ടത്തിലായതിനെ തുടർന്ന് പ്രസിദ്ധീകരണം നിർത്തി. ഇംഗ്ലീഷിലെ ''നാഷണൽ ഹെറാൾഡ്'' പത്രവും ഹിന്ദിയിലെ *നവജീവനുമാണ്* ഇതിൻ്റെ സഹോദര പ്രസിദ്ധീകരണങ്ങൾ. 2016 ജനുവരി 21-ന് ലഖ്‌നൗവിൽ നടന്ന യോഗത്തിൽ മൂന്ന് ദിനപത്രങ്ങൾ പുനരാരംഭിക്കാൻ AJL തീരുമാനിച്ചു.  2017 ഓഗസ്റ്റിൽ *കൗമി ആവാസ്* ഡിജിറ്റൽ പതിപ്പ് പുറത്തിറങ്ങി. 

കൗമീ ആവാസിൻ്റെ ചീഫ് എഡിറ്ററാണ് സഫർ ആഗ.

## വ്യവഹാരങ്ങൾ
2021-ൽ, 2021 കർഷക റിപ്പബ്ലിക് ദിന പരേഡിനിടെ നവരീത് സിംഗിൻ്റെ മരണത്തെക്കുറിച്ച് റിപ്പോർട്ട് ചെയ്ത നിരവധി മാധ്യമപ്രവർത്തകർക്കും രാഷ്ട്രീയക്കാർക്കും എതിരെ ഡൽഹി പോലീസും 3 സംസ്ഥാന പോലീസും രാജ്യദ്രോഹക്കുറ്റം ചുമത്തി. കൗമീ ആവാസ് എഡിറ്റർ സഫർ ആഗാ ഉൾപ്പെടെയുള്ള മാധ്യമപ്രവർത്തകർക്കെതിരെ ബിജെപി ഭരിക്കുന്ന മൂന്ന് സംസ്ഥാനങ്ങളിൽ പോലീസ് കേസെടുത്തു.  പോലീസ് എഫ്ഐആറിനെ "ക്ഷുദ്രകരമായ പ്രോസിക്യൂഷൻ" എന്നാണ് വരദരാജൻ വിശേഷിപ്പിച്ചത്.   പ്രസ് ക്ലബ് ഓഫ് ഇന്ത്യ (പിസിഐ), എഡിറ്റേഴ്‌സ് ഗിൽഡ് ഓഫ് ഇന്ത്യ, പ്രസ് അസോസിയേഷൻ, ഇന്ത്യൻ വിമൻസ് പ്രസ് കോർപ്‌സ് (ഐഡബ്ല്യുപിസി), ഡൽഹി ജേണലിസ്റ്റ് യൂണിയൻ, ഇന്ത്യൻ ജേണലിസ്റ്റ് യൂണിയൻ എന്നിവർ സംയുക്ത പത്രസമ്മേളനത്തിൽ രാജ്യദ്രോഹ നിയമം പിൻവലിക്കണമെന്ന് ആവശ്യപ്പെട്ടു. .   പത്രപ്രവർത്തകർക്കെതിരെ രാജ്യദ്രോഹക്കുറ്റം ചുമത്തുന്നതിനെതിരെ എഡിറ്റേഴ്സ് ഗിൽഡ് ഓഫ് ഇന്ത്യ സംസാരിച്ചു. എഫ്ഐആറുകളെ "മാധ്യമങ്ങളെ ഭീഷണിപ്പെടുത്താനും ഉപദ്രവിക്കാനും നെറ്റിയിൽ അടിക്കാനും അടിച്ചമർത്താനുമുള്ള ശ്രമം" എന്നാണ് ഗിൽഡ് വിശേഷിപ്പിച്ചത്. 

## അവലംബങ്ങൾ

വർഗ്ഗം:ഉർദു പത്രങ്ങൾ
ചിറ്റുമല ശ്രീ ദുർഗ്ഗാദേവി ക്ഷേത്രം

കൊല്ലം ജില്ലയിൽ കിഴക്കേ കല്ലട ഗ്രാമ പഞ്ചായത്തിൽ ചിറ്റുമല കുന്നിന് മുകളിൽ സ്ഥിതിചെയ്യുന്ന പ്രധാനപ്പെട്ട ഒരു പരാശക്തി ക്ഷേത്രമാണ് **ചിറ്റുമല ശ്രീ ദുർഗ്ഗാദേവി ക്ഷേത്രം**. ആദിപരാശക്തിയായ ദുർഗ്ഗാ ഭഗവതിയാണ് ഇവിടത്തെ മുഖ്യ പ്രതിഷ്ഠ. 16 കരകളുടെ ദേശ ദൈവമാണ് ചിറ്റുമല അമ്മ എന്നാണ് വിശ്വാസം. പുരാതന മാതൃ ദൈവാരാധന, ഊർവരത, കാർഷിക സംസ്കൃതി, ശാക്തേയ ആരാധന എന്നിവയുടെ പിന്തുടർച്ച ആണ് ഈ ക്ഷേത്രം. തിരുവിതാംകൂർ ദേവസ്വം ബോർഡ്‌ ആണ് ക്ഷേത്രഭരണം. 

കൊല്ലം ജില്ലയിലെ ഏറ്റവും പ്രസിദ്ധമായ ഉത്സവങ്ങളിൽ ഒന്ന് ഇവിടുത്തെതാണ്. മീനമാസത്തിലെ (മാർച്ച്‌/ഏപ്രിൽ) പൂരം ദിവസം നടക്കുന്ന ഈ ക്ഷേത്രത്തിലെ മനോഹരമായ ഉത്സവം കാണാൻ ആയിരക്കണക്കിന് ആളുകളാണ് ചിറ്റുമലയിൽ എത്തിച്ചേരാറുള്ളത്. സ്ത്രീകൾ പങ്കെടുക്കുന്ന ചിറ്റുമല പൊങ്കാല ആണ് മറ്റൊന്ന്. അന്നപൂർണേശ്വരിയായ ഭഗവതിയുടെ ഇഷ്ട വഴിപാടാണ് പൊങ്കാല എന്ന്‌ വിശ്വാസം. ഇത് മീന മാസത്തിലെ ഉത്സവവുമായി ബന്ധപ്പെട്ട് നടത്തുന്നു. നവരാത്രി, വിദ്യാരംഭം, വൃശ്ചിക മാസത്തിലെ തൃക്കാർത്തിക, ഇടവ ചോതി തുടങ്ങിയവയാണ് ഇവിടുത്തെ മറ്റു പ്രധാന ഉത്സവങ്ങൾ. ചൊവ്വ, വെള്ളി, പൗർണ്ണമി, അമാവാസി, മാസത്തിലെ ഒന്നാം തീയതി, ദീപാവലി തുടങ്ങിയവ പ്രധാന ദിവസങ്ങൾ.

## പ്രതിഷ്ഠ
പ്രധാന പ്രതിഷ്ഠ ജഗദീശ്വരിയും ആദിപരാശക്തിയുമായ  ദുർഗ്ഗാ ഭഗവതി. ചതുർബാഹുവായ ഭഗവതി കിഴക്ക് ദർശനമായി പ്രതിഷ്ഠിക്കപ്പെട്ടിരിക്കുന്നു. മഹാകാളി, മഹാലക്ഷ്മി, മഹാസരസ്വതി തുടങ്ങിയ മൂന്ന് പ്രധാന  ഭാവങ്ങളിൽ ചിറ്റുമല അമ്മ ആരാധിക്കപ്പെടുന്നു. പൊങ്കാല സമയത്ത് ആഹാരത്തിന്റെയും സമൃദ്ധിയുടേയും ഭഗവതിയായ അന്നപൂർണേശ്വരി സങ്കല്പത്തിലും ആരാധിക്കപ്പെടുന്നു. ഗണപതി, ശിവൻ (ദക്ഷിണാമൂർത്തി) , ശ്രീ പാർവ്വതി, ജലദുർഗ്ഗ, വേട്ടയ്ക്കൊരു മകൻ, ശ്രീ ഭദ്രകാളി എന്നിങ്ങനെയുള്ള ഉപദേവതാ പ്രതിഷ്ഠകളും ഈ അമ്പലത്തിലുണ്ട്. കൂടാതെ ബ്രഹ്മരക്ഷസ് , യോഗീശ്വരൻ, അപ്പൂപ്പൻ, നാഗദൈവങ്ങൾ തുടങ്ങിയ പ്രതിഷ്ഠകളും ഇവിടെ കാണാം.

## ഉത്സവം അഥവാ വിശേഷ ദിവസങ്ങൾ

* ഉത്സവം - മീന മാസത്തിലെ (മാർച്ച്‌/ഏപ്രിൽ) പൂരം നാളും പൗർണമിയും ചേർന്ന ദിവസം. 
* നവരാത്രി ഉത്സവവും വിദ്യാരംഭവും
* ഇടവ ചോതി മഹോത്സവം
* വൃശ്ചിക മാസത്തിലെ തൃക്കാർത്തിക
* ദീപാവലി

## പ്രാർഥന ശ്ലോകങ്ങൾ
സർവ്വമംഗളമാംഗല്യേ ശിവേ സർവ്വാർത്ഥസാധികേ ശരണ്യേ ത്ര്യംബകേ ഗൗരീ നാരായണി നമോസ്തുതേ.

ശരണാഗത ദീനാർത്ത പരിത്രാണപരായണേ സർവ്വസ്യാർത്തിഹരേ ദേവീ നാരായണി നമോസ്തുതേ.

സർവ്വസ്വരൂപേ സർവ്വേശേ സർവ്വശക്തി സമന്വിതേ ഭയേഭ്യ സ്ത്രാഹിനോദേവി ദുർഗ്ഗേ ദേവി നമോസ്തുതേ.

ജ്വാലാ കരാള മത്യുഗ്രം അശേഷാസുരസൂദനം തൃശൂലം പാതു നോ ഭീതേർ ഭദ്രകാളി നമോസ്തുതേ.

രോഗാനശേഷാന പഹംസി തുഷ്ടാ രുഷ്ടാ തു കാമാൻ സകലാനഭീഷ്ടാൻ ത്വാമാശ്രിതാനാം ന വിപന്നരാണാം ത്വാമാശ്രിതാ ഹ്യാശ്രയതാം പ്രയാന്തി.

സർവ്വബാധാ പ്രശമനം ത്രൈലോകസ്യാഖിലേശ്വരീ ഏവമേവ ത്വയാ കാര്യം അസ്മദ്വൈരി വിനാശനം.

2. ഓം ആയുർദേഹി ധനംദേഹി വിദ്യാംദേഹി മഹേശ്വരീ സമസ്തമഖിലം ദേഹി ദേഹിമേ പരമേശ്വരീ.

3. ലളിതേ സുഭഗേ ദേവി സുഖസൗഭാഗ്യദായിനി അനന്തം ദേഹി സൗഭാഗ്യം മഹ്യം തുഭ്യം നമോനമ:

4. കാത്യായനീ മഹാമായേ ഭവാനീ ഭുവനേശ്വരീ സംസാരസാഗരേ മഗ്നം ദീനം മാം കരുണാമയീ ബ്രഹ്മവിഷ്ണുശിവാരാദ്ധ്യേ പ്രസീദ ജഗദംബികേ മനോഭിലഷിതം ദേവീ വരംദേഹീ നമോസ്തുതേ.
വർഗ്ഗം:ദുർഗാക്ഷേത്രങ്ങൾ
ലില്ലി ഗ്ലാഡ്‌സ്റ്റൺ

ഒരു അമേരിക്കൻ അഭിനേത്രിയാണ് **ലില്ലി ഗ്ലാഡ്‌സ്റ്റൺ** (ജനനം ഓഗസ്റ്റ് 2, 1986). മാർട്ടിൻ സ്‌കോർസേസിയുടെ ക്രൈം ഡ്രാമ ചിത്രമായ കില്ലേഴ്‌സ് ഓഫ് ദി ഫ്ലവർ മൂണിൽ (2023) മോളി കൈൽ എന്ന ഒസാജ് വംശജയായ തദ്ദേശീയ അമേരിക്കൻ സ്ത്രീയെ അവതരിപ്പിച്ചതിലൂടെ പ്രശസ്തിയിലേക്കുയർന്നു.  ഈ ചിത്രത്തിലെ പ്രകടനത്തിലൂടെ നിരൂപക പ്രശംസയും നിരവധി അംഗീകാരങ്ങളും നേടി. മോഷൻ പിക്ചർ - ഡ്രാമ വിഭാഗത്തിലെ മികച്ച നടിക്കുള്ള ഗോൾഡൻ ഗ്ലോബ് അവാർഡ്, മികച്ച നടിക്കുള്ള അക്കാഡമി അവാർഡിനായുള്ള നാമനിർദ്ദേശം എന്നീ അംഗീകാരങ്ങൾ നേടിയ ആദ്യത്തെ തദ്ദേശീയ അമേരിക്കക്കാരിയായി അവർ മാറി. 
## ആദ്യകാലജീവിതം
1986 ഓഗസ്റ്റ് 2-ന് മൊണ്ടാനയിലെ കാലിസ്പെൽ എന്ന പട്ടണത്തിലാണ് ലില്ലി ജനിച്ചത്.  പിതാവ് പീഗൻ ബ്ലാക്ക്ഫീറ്റ്, നെസ് പെർസെ എന്നീ തദ്ദേശീയ അമേരിക്കൻ വംശങ്ങളിൽ നിന്നുള്ളയാളും മാതാവ് യൂറോപ്യനും ആണ്. 

അഞ്ചാം വയസ്സിൽ റിട്ടേൺ ഓഫ് ദി ജെഡൈ എന്ന ചിത്രം കണ്ടപ്പോൾ അതിലെ  ഇവോക് എന്ന കഥാപാത്രത്തെ അവതരിപ്പിക്കാനുള്ള ആഗ്രഹമാണ് ലില്ലിയെ ഒരു നടിയാകാൻ പ്രേരിപ്പിച്ചത്.  കുട്ടിക്കാലത്ത് മിസ്സൗള ചിൽഡ്രൻസ് തിയേറ്റർ ലില്ലിയുടെ പട്ടണത്തിലെത്തിയപ്പോൾ അവർ അവതരിപ്പിച്ച് സിൻഡ്രല്ല നാടകത്തിൽ സിൻഡ്രല്ലയുടെ ക്രൂരയായ അർദ്ധസഹോദരിയെ അവതരിപ്പിച്ചതാണ് ലില്ലിയുടെ അഭിനയകലയിലെ തുടക്കം.

മിഡിൽ സ്കൂൾ കാലഘട്ടത്തിൽ ലില്ലിയുടെ കുടുംബം സിയാറ്റിൽ പ്രദേശത്തേക്ക് താമസം മാറ്റി.  അവിടെ കലാലയ സിനിമകളിലും തീസിസുകളിലും അഭിനയിച്ച ലില്ലി സിയാറ്റിൽ പ്രദേശത്തെ യുവാക്കൾക്കായി ലാഭേച്ഛയില്ലാത്ത പ്രവർത്തിക്കുന്ന നാടക കമ്പനിയായ സ്റ്റോൺ സൂപ്പ് തിയേറ്ററിൽ ചേർന്നു. 2004-ൽ വാഷിംഗ്ടണിലെ മൗണ്ട്‌ലേക്ക് ടെറസിലെ മൗണ്ട്‌ലേക്ക് ടെറസ് ഹൈസ്‌കൂളിൽ നിന്ന് ബിരുദം നേടി. 2008-ൽ മൊണ്ടാന സർവകലാശാലയിൽ നിന്ന് അഭിനയത്തിലും/സംവിധാനത്തിലും ബാച്ചിലർ ഓഫ് ഫൈൻ ആർട്‌സ് (ബിഎഫ്എ) ബിരുദവും നേറ്റീവ് അമേരിക്കൻ സ്റ്റഡീസ് മൈനറും നേടി. 2010-ൽ, ഓട്രിയിലെ നേറ്റീവ് വോയ്‌സ്, യുഎം സ്കൂൾ ഓഫ് തിയേറ്റർ ആൻഡ് ഡാൻസ്, ദി മൊണ്ടാന റിപ്പർട്ടറി തിയേറ്റർ എന്നിവയുടെ സഹനിർമ്മാണമായ ദി ഫ്രൈബ്രെഡ് ക്വീനിൽ അവർ അഭിനയിച്ചു.

## ചലച്ചിത്രങ്ങളിൽ
ജിമ്മി പി: സൈക്കോതെറാപ്പി ഓഫ് എ പ്ലെയിൻസ് ഇന്ത്യൻ (2012) എന്ന ചിത്രത്തിലൂടെയാണ് ഗ്ലാഡ്‌സ്റ്റോണിന്റെ ചലച്ചിത്ര അരങ്ങേറ്റം. 2022-ൽ മോറിസ മാൾട്ട്സ് സംവിധാനം ചെയ്ത ദി അൺനോൺ കൺട്രി എന്ന സിനിമയിൽ അഭിനയിച്ചു. ഈ ചിത്രത്തിലെ അഭിനയത്തിന് മികച്ച നായികാവേഷത്തിനുള്ള ഗോഥം ഇൻഡിപെൻഡന്റ് ഫിലിം അവാർഡ് ലഭിച്ചു.

മാർട്ടിൻ സ്‌കോർസേസിയുടെ സംവിധാനത്തിൽ 2023 ഒക്ടോബറിൽ പുറത്തിറങ്ങിയ കില്ലേഴ്‌സ് ഓഫ് ദി ഫ്ലവർ മൂൺ എന്ന ചിത്രത്തിലെ മുഖ്യകഥാപാത്രമായ മോളി കൈൽ എന്ന ഒസാജ് വംശജയായ തദ്ദേശീയ അമേരിക്കൻ സ്ത്രീയെ അവതരിപ്പിച്ചതിലൂടെ ലില്ലി ഗ്ളാഡ്സ്റ്റൺ പ്രശസ്തിയിലേക്കുയർന്നു.  ഈ ചിത്രത്തിലെ ലില്ലിയുടെ പ്രകടനത്തിന് വ്യാപകമായ നിരൂപക പ്രശംസ ലഭിക്കുകയും ഈ പ്രകടനം ചിത്രത്തിന്റെ ഹൈലൈറ്റ് എന്ന് വിശേഷിപ്പിക്കപ്പെടുകയും ചെയ്തു.  2024 ഫെബ്രുവരിയിൽ, കില്ലേഴ്‌സ് ഓഫ് ദി ഫ്ലവർ മൂണിലെ അഭിനയത്തിന് മികച്ച നടിക്കുള്ള സ്‌ക്രീൻ ആക്ടേഴ്‌സ് ഗിൽഡ് അവാർഡ് നേടുന്ന ആദ്യത്തെ തദ്ദേശീയ അമേരിക്കൻ അഭിനേത്രിയായി.

## വ്യക്തിജീവിതം
എൽജിബിടിക്യു കമ്മ്യൂണിറ്റിയിലെ അംഗമായ ലില്ലി ഗ്ളാഡ്സ്റ്റൺ സ്വയം മിഡിൽ ജെൻഡർ എന്ന് വിശേഷിപ്പിക്കുന്നു."

## അവലംബം

വർഗ്ഗം:1986-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
എളങ്കുന്നപ്പുഴ

കേരളത്തിലെ കൊച്ചി താലൂക്കിൽ എറണാകുളം ജില്ലയിൽ എളങ്കുന്നപ്പുഴ ഗ്രാമപഞ്ചായത്തിന്റെ ഭാഗമായ ഒരു ഗ്രാമമാണ് **എളങ്കുന്നപ്പുഴ**. എറണാകുളത്തുനിന്ന് 13 കിലോമീറ്റർ അകലെ, വൈപ്പിൻ ദ്വീപിൽ സ്ഥിതിചെയ്യുന്ന ഈ ഗ്രാമം, പ്രകൃതിഭംഗിയാൽ അനുഗൃഹീതമാണ്. പ്രസിദ്ധമായ എളങ്കുന്നപ്പുഴ സുബ്രഹ്മണ്യസ്വാമിക്ഷേത്രം ഇവിടെയാണ് സ്ഥിതിചെയ്യുന്നത്.

## ജനസംഖ്യാശാസ്ത്രം
2011 ലെ ഇന്ത്യൻ സെൻസസ് പ്രകാരം, 13,271 പുരുഷന്മാരും 13,726 സ്ത്രീകളും ഉൾപ്പെടെ 26,997 ആയിരുന്ന എളങ്കുന്നപ്പുഴയിലെ ജനസംഖ്യ.

## വിദ്യാഭ്യാസം

* ഗവൺമെന്റ് ആർട്സ് ആൻഡ് സയൻസ് കോളേജ്, വൈപ്പിൻ

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
പതേവാരി, മധ്യപ്രദേശ്

മധ്യപ്രദേശിലെ ശിവപുരി ജില്ലയിലെ പോർരി തഹസിൽ സ്ഥിതി ചെയ്യുന്ന ഒരു ഇടത്തരം ഗ്രാമമാണ് **പതേവാരി**.വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.

## ജനസംഖ്യാ വിവരം
2011ലെ കാനേഷുമാരി അനുസരിച്ച് ഈ ഗ്രാമത്തിൽ 565 പുരുഷന്മാരും 622 സ്ത്രീകളുമാണുള്ളത്.വിവിധ ജോലികളിൽ വ്യാപൃതരായ 396പേരാണ് ഇവിടെയുള്ളത്. ഇതിൽ 212 പുരുഷന്മാരും 184 സ്ത്രീകളുമാണുള്ളത്.
## കുട്ടികൾ
ജനസംഖ്യയിൽ 164 കുട്ടികളാണ് ഈ ഗ്രാമത്തിലുള്ളത്(6 വയസ് വരെയുള്ളവർ). ജനസംഖ്യയുടെ 21.35 ശതമാനം വരുമിത്.
## സാക്ഷരതാ നിരക്ക്
0.6159 ആണ് ഈ ഗ്രാമത്തിലെ സാക്ഷരതാ നിരക്ക്. പുരുഷന്മാരുടെ സാക്ഷരതാ നിരക്ക് സ്ത്രീകളേക്കാൾ കൂടുതലാണ്. പുരുഷ സാക്ഷതാ നിരക്ക് 0.82110.3952ഉം സ്ത്രീകളുടേത് 39.52 %
മാത്രമാണ്
## ജോലിക്കാർ
വിവിധ ജോലികളിൽ വ്യാപൃതരായ 396പേരാണ് ഇവിടെയുള്ളത്. ഇതിൽ 212 പുരുഷന്മാരും 184 സ്ത്രീകളുമാണുള്ളത്.
## അവലംബം
ഹിന്ദുമതത്തിലെ സ്ത്രീകൾ

ഹൈന്ദവ ഗ്രന്ഥങ്ങൾ സ്ത്രീകളുടെ സ്ഥാനത്തെക്കുറിച്ചുള്ള വൈവിധ്യമാർന്ന വീക്ഷണങ്ങൾ അവതരിപ്പിക്കുന്നു, ഏറ്റവും ഉയർന്ന ദേവതയെന്ന നിലയിൽ സ്ത്രീലിംഗ നേതൃത്വം മുതൽ ലിംഗപരമായ പദവികൾ വരെ ഇതിലുണ്ട്. ഹിന്ദുമതത്തിൻ്റെ വേദഗ്രന്ഥമായ ഋഗ്വേദത്തിലെ ദേവീസൂക്ത ശ്ലോകം സ്ത്രീശക്തിയെ പ്രപഞ്ചത്തിൻ്റെ സത്തയായി പ്രഖ്യാപിക്കുന്നു, എല്ലാ പദാർത്ഥങ്ങളെയും ബോധത്തെയും സൃഷ്ടിക്കുന്നവൾ, ശാശ്വതവും അനന്തവും, ആദ്ധ്യാത്മികവും അനുഭവപരവുമായ യാഥാർത്ഥ്യം ( ബ്രാഹ്മണം ), ആത്മാവ്, ( എല്ലാറ്റിൻ്റെയും പരമോന്നത സ്വയം) എന്നിങ്ങനെയാണ് അവ.   ചില ഹിന്ദു ഉപനിഷത്തുകൾ, ശാസ്ത്രങ്ങൾ, പുരാണങ്ങൾ, പ്രത്യേകിച്ച് ദേവി ഉപനിഷത്ത്, ദേവി മാഹാത്മ്യം, ദേവി-ഭാഗവത പുരാണങ്ങൾ എന്നിവയിൽ സ്ത്രീയെ ഏറ്റവും ശക്തവും ശാക്തീകരിക്കുന്നതുമായ ശക്തിയായി അവതരിപ്പിക്കുന്നു  
പുരാതന, മധ്യകാല ഹിന്ദു ഗ്രന്ഥങ്ങൾ **ഹിന്ദുമതത്തിലെ സ്ത്രീകളുടെ** കടമകളുടെയും അവകാശങ്ങളെയും കുറിച്ച് അവതരിപ്പിക്കുന്നു. പിതാവ് തൻ്റെ മകൾക്ക് വിവാഹ പങ്കാളിയെ കണ്ടെത്തുന്നതും അവളുടെ സമ്മതം തേടുന്നതും (ബ്രഹ്മ അല്ലെങ്കിൽ ദേവിക വിവാഹം), മാതാപിതാക്കളുടെ പങ്കാളിത്തമില്ലാതെ വധൂവരന്മാർ പരസ്പരം കണ്ടെത്തുന്നത് (ഗന്ധർവ്വ വിവാഹം), പൈശാചികം (ദൈവാനുഗ്രഹത്തിന് വിരുദ്ധമായി) എന്നിങ്ങനെ എട്ട് തരത്തിലുള്ള വിവാഹങ്ങളെ പരിചയപ്പെടുത്തുന്നുണ്ട്. ) സ്ത്രീക്കെതിരെ ബലപ്രയോഗത്തിലൂടെയുള്ള വിവാഹം, വർണാശ്രമ ധർമ്മം പാലിക്കാതെയും മാതാപിതാക്കളുടെ അനുഗ്രഹമില്ലാതെയുള്ള വിവാഹം എന്നിവയും ഇതിലുൾപ്പെടും.   വേദകാല ഹിന്ദു ഗ്രന്ഥങ്ങളിൽ സ്ത്രീധനമോ സതിയോ ഉണ്ടായിരുന്നില്ലെന്ന് ചില പണ്ഡിതന്മാർ പറയുന്നു.   എന്നാൽ രണ്ടാം സഹസ്രാബ്ദത്തിൽ ഇന്ത്യൻ ഉപഭൂഖണ്ഡത്തിലെ സാമൂഹിക-രാഷ്ട്രീയ സംഭവവികാസങ്ങളിൽ നിന്ന് ഈ സമ്പ്രദായങ്ങൾ വ്യാപിക്കുകയാണുണ്ടായത്.   ചരിത്രത്തിലുടനീളം, ഹിന്ദു സമൂഹം, രുദ്രമാദേവി, ആണ്ടാൾ പോലുള്ള മതപരമായ വ്യക്തികൾ, സന്യാസിമാർ, മൈത്രേയിയെപ്പോലുള്ള തത്ത്വചിന്തകർ, വൈദിക ഹിന്ദു ആചാരങ്ങളുടെ സ്ത്രീ അഭ്യാസികൾ / നിർവാഹകർ എന്നിങ്ങനെയുള്ളവരെയും പരിചയപ്പെടുത്തുന്നു. 

പുരാതന കാലം മുതൽ ഇന്നുവരെ, പ്രധാന ലോകമതങ്ങളിൽ ഒന്നായ ഹിന്ദുമതത്തിൽ  ദൈവിക സ്ത്രീലിംഗത്തിൻ്റെ ശക്തമായ സാന്നിധ്യമുണ്ടെന്ന് ബ്രയാൻ്റ് പറയുന്നു.  ശക്തി, ശിവ ഹിന്ദു പാരമ്പര്യങ്ങളിൽ ദേവിയെ കേന്ദ്രമായി കാണുന്നു.   ശക്തിയെ ആരാധിക്കുന്നതുമായി ബന്ധപ്പെട്ട സംസ്കൃത പാരമ്പര്യങ്ങളിലും  ഹിന്ദുമതത്തിലും മാതൃാധിപത്യ ദൈവശാസ്ത്രം വളരെ പ്രബലമാണ്, കൂടാതെ മാതൃദായക്രമംതൃദായക്രമം നിരവധി ഹിന്ദു സമൂഹങ്ങളുണ്ട്. 

## പുരാതന ഗ്രന്ഥങ്ങൾ
### വേദ സാഹിത്യം
പുരാതന ഗ്രന്ഥങ്ങളുടെ വാക്യങ്ങൾ കാണിക്കുന്നത് വേദമതം സ്ത്രീകളോടുള്ള ബഹുമാനത്തെ വിശദീകരിക്കുന്നു എന്നാണ്. ഋഗ്വേദത്തിലെ പത്താം അദ്ധ്യായം പോലെ, ഇവിടെ വളരെക്കാലമായി ഉൾപ്പെടുത്തിയിരിക്കുന്ന ഭാഗം, എല്ലാ പ്രപഞ്ചത്തിൻ്റെയും പിന്നിലെ പരമോന്നത തത്വം സ്ത്രീത്വമാണെന്ന് ഉറപ്പിക്കുന്നു.

വർഗ്ഗം:സ്ത്രീകളും മതവും
വർഗ്ഗം:Articles with dead external links from December 2017
വർഗ്ഗം:All articles with dead external links
പിലു മുംതാസ്

**പിലു മുംതാസ്** ( c. 1953 - 23 മെയ് 2011)  ഒരു ബംഗ്ലാദേശി ഗായികയായിരുന്നു.

## പശ്ചാത്തലം
**മുംതാസ്** ജനിച്ചത് ധാക്കയിലാണ് . ബംഗ്ലാദേശി ഗായകൻ ഉസ്താദ്  അലിയുടെ ഏഴു മക്കളിൽ മൂന്നാമത്തെതായിരുന്നു അവർ.  

## തൊഴിൽ
1971 ൽ ബംഗ്ലാദേശ് സ്വാതന്ത്ര്യം നേടിയതിന് തൊട്ടുപിന്നാലെയുള്ള വർഷങ്ങളിൽ, അവൾ തൻ്റെ തൊഴിൽ ജീവിതം ആരംഭിച്ചു   അവളുടെ ഗാനങ്ങളിൽ "എക്ദിൻ തോ ചോലേ ജാബോ", "ചര ഗാച്ച്-ഇ ഫൂൽ ഫ്യുട്ടാച്ചേ", "മജ്ഹി നാവോ ഛൈര ദേ"(ബംഗ്ലാദേശി ഗാനരചയിതാവും കവിയുമായ ജാസിമുദ്ദീൻ രചിച്ച) എന്നീ ഗാനങ്ങൾ ഉൾപ്പെടുന്നു. 

*2010 ലെ സിറ്റിസെൽ-ചാനൽ ഐ മ്യൂസിക് അവാർഡിൽ* **മുംതാസിന്റെ** അവസാന പൊതു പ്രകടനം നടന്നു.  അന്തരിച്ച ഗായകൻ ഫിറോസ് ഷായ്‌ക്കുള്ള ആദരാഞ്ജലിയായി, അവാർഡ് ഷോയിൽ ഫക്കീർ ആലംഗീറിനും ഫെർദോസ് വാഹിദിനുമൊപ്പം " ഏക് സെക്കൻഡ്-എർ നയ് ബോറോഷ" എന്ന ഗാനം അവതരിപ്പിക്കാൻ **മുംതാസ്** വേദിയിലെത്തി. 

## വ്യക്തിഗത ജീവിതവും മരണവും
**മുംതാസിനു** ദിപു **മുംതാസ്** എന്നൊരു സഹോദരി ഉണ്ടായിരുന്നു. 7 സഹോദരിമാരിൽ മൂന്നാമത്തെ ആളായിയിരുന്നു **മുംതാസ്**. അവർ ലഫ്റ്റനൻ്റ് കേണൽ അൻവറുസ്സമാനെ വിവാഹം കഴിച്ചു. അവർക്ക് ഒരു മകൾ ഉണ്ടായിരുന്നു, ഹോമൈറ സമാൻ മൗ.  2011 മെയ് 23-ന് ധാക്കയിലെ അപ്പോളോ ഹോസ്പിറ്റലിൽ വച്ച് ഹൃദയാഘാതത്തെ തുടർന്ന്  58-ആം വയസ്സിൽ **മുംതാസ്** അന്തരിച്ചു.

## അവലംബം

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:2011-ൽ മരിച്ചവർ
വർഗ്ഗം:1950-കളിൽ ജനിച്ചവർ
വർഗ്ഗം:Articles with hCards
വർഗ്ഗം:Short description is different from Wikidata
വർഗ്ഗം:Articles with short description
പാമിർ നദി

**പാമിർ നദി** അഫ്ഗാനിസ്ഥാനിലെ ബദക്ഷാൻ പ്രവിശ്യ, താജിക്കിസ്ഥാനിലെ ഗോർണോ-ബദക്ഷാൻ എന്നീ പ്രദേശങ്ങളിലൂടെ ഒഴുകുന്ന ഒരു  നദിയാണ്. പഞ്ച് നദിയുടെ കൈവഴിയായ ഇത് അഫ്ഗാനിസ്ഥാനിലെ വഖാൻ ജില്ലയുടെ വടക്കൻ അതിർത്തിയായി നിലകൊള്ളുന്നു. താജിക്കിസ്ഥാനിലെ ഗോർണോ-ബദക്ഷാൻ്റെ കിഴക്കൻ ഭാഗത്തായി സ്ഥിതിചെയ്യുന്ന പാമിർ പർവതനിരകളാണ് ഈ നദിയുടെ ഉറവിടം. വടക്ക് അലിച്ചൂർ മലനിരകൾക്കും തെക്ക് വഖാൻ ജില്ലയ്ക്കും ഇടയിലുള്ള പ്രദേശത്തുകൂടിയാണ് ഇത് ഒഴുകുന്നു. ഏകദേശം 4,130 മീറ്റർ ഉയരത്തിലുള്ള സോർകുൽ തടാകത്തിൽ നിന്ന് ആരംഭിക്കുന്ന ഇത് ആദ്യം പടിഞ്ഞാറോട്ടും പിന്നീട് തെക്ക് പടിഞ്ഞാറൻ ദിശയിലേയ്ക്കും ഒഴുകുന്നു. 2,799 മീറ്റർ ഉയരത്തിൽ ലംഗാർ പട്ടണത്തിന് സമീപത്തുവച്ച് ഇത് വഖാൻ നദിയുമായി ലയിച്ച് പഞ്ച് നദിയായി മാറുന്നു. പാമിർ നദി അതിൻ്റെ മുഴുവൻ നീളത്തിലും അഫ്ഗാനിസ്ഥാനും താജിക്കിസ്ഥാനും ഇടയിലുള്ള അതിർത്തിയെ രൂപപ്പെടുന്നു. ലംഗാർ പട്ടണത്തിന് വടക്കുപടിഞ്ഞാറ് 6,726 മീറ്റർ (22,067 അടി) ഉയരമുള്ള കാൾ മാർക്‌സ് കൊടുമുടിയും 6,507 മീറ്റർ (21,348 അടി) ഉയരമുള്ള ഫ്രെഡറിക് ഏംഗൽസ് കൊടുമുടിയും  സ്ഥിതിചെയ്യുന്നു. താജിക്ക് വശത്തായി നദിയോരത്തുകൂടി ഖാർഗുഷിലേക്ക് കടന്നുപോകുന്ന ഒരു പാത വടക്കോട്ട് തിരിഞ്ഞ് പാമിർ ഹൈവേയിലേയ്ക്ക് ചേരുന്നു. ഗുണനിലവാരം കുറഞ്ഞ ഒരു റോഡ് കിഴക്കോട്ട് സോർകുളിനെ കടന്ന് ഏതാണ്ട് ചൈനീസ് അതിർത്തി വരെ പോകുന്നു. സ്കോട്ടിഷ് പര്യവേക്ഷകനായ ജോൺ വുഡാണ് ഓക്സസ് അഥവാ പാമിർ നദിയുടെ ഉറവിടം കണ്ടെത്താൻ ശ്രമിച്ച ആദ്യത്തെ അറിയപ്പെടുന്ന യൂറോപ്യൻ. 1839-ൽ അദ്ദേഹം നടത്തിയ ആദ്യത്തേതായ യാത്ര സോർകുൾ തടാകത്തിന് സമീപത്തെത്തി.

## അവലംബം

വർഗ്ഗം:നദികൾ
ഷി ഷെങ്‌ലി

വവ്വാലിൽ നിന്നു് പകരുന്ന SARS പോലുള്ള കൊറോണ വൈറസുകളെക്കുറിച്ച് ഗവേഷണം നടത്തുന്ന ഒരു ചൈനീസ് വൈറോളജിസ്റ്റാണ് ഷി ഷെങ്‌ലി (ജനനം 26 മെയ് 1964). വ്യൂഹാൻ ഇൻസ്റ്റിറ്റ്യൂട്ട് ഓഫ് വൈറോളജിയുടെ കീഴിലുള്ള സെന്റർ ഫോർ എമർജിംഗ് ഇൻഫക്ഷ്യസ് ഡിസീസസ് കേന്ദ്രത്തിൽ (Center for Emerging Infectious Diseases at the Wuhan Institute of Virology:WIV) പ്രവർത്തിക്കുന്ന് ഷെ ഷെങ്ളി  കൊറോണ വൈറസുകളുടെ ഉറവിടം  പ്രത്യേക ഇനം വവ്വാലുകളിലാണെന്ന് (Horse Shoe Bats) കണ്ടെത്തി. വവ്വാലുകൾ  കുടിയേറിയിട്ടുള്ള ഗുഹകളിൽ സാഹസികമായി  കടന്ന് ചെന്നാണ് ഷെങ്ളിയും സഹപ്രവർത്തകരും  കൊറോണ വൈറസുകളുടെ പ്രകൃതിദത്ത വാഹകർ (Natural Hosts) വവ്വാലുകളാണെന്ന് മനസ്സിലാക്കിയത്. കൊവിഡ്-19 മഹാമാരി സമയത്ത് വവ്വാൽ കൊറോണ വൈറസുകളുമായുള്ള അവളുടെ പ്രവർത്തനത്തിന് വവ്വാൽ വനിത (The Bat Woman) എന്ന പേരിൽ ജനപ്രിയ പത്രങ്ങളിൽ അവൾ ശ്രദ്ധേയയായി. 2020-ലെ ടൈംസിൻ്റെ ഏറ്റവും സ്വാധീനമുള്ള 100 ആളുകളിൽ ഷിയും ഉൾപ്പെട്ടിരുന്നു.

വർഗ്ഗം:വൈറോളജി
ജിഎംഎം ഗ്രാമി

**ജിഎംഎം ഗ്രാമി** (GMM Grammy / ) ബാങ്കോക്ക് ആസ്ഥാനമായി പ്രവർത്തിക്കുന്ന ഒരു തായ് വിനോദ, മാധ്യമ കൂട്ടായ്മയാണ്. 1983-ൽ രേവത് ബുദ്ധിനനും പൈബൂൺ ദംറോങ്‌ചൈതവും ചേർന്നാണ് ഇത് സ്ഥാപിച്ചത്

## അവലംബം

വർഗ്ഗം:ദൃശ്യമാദ്ധ്യമങ്ങൾ
വർഗ്ഗം:തായ്‌ലാന്റ്
വർഗ്ഗം:സംഗീതം
ഭരത് സുബ്രഹ്മണ്യം

ഒരു ഇന്ത്യൻ ചെസ്സ് ഗ്രാൻഡ്മാസ്റ്ററാണ് **ഭരത് സുബ്രഹ്മണ്യം** (ജനനംഃ 2007 ഒക്ടോബർ 17).

## ചെസ്സ് കരിയർ
അഞ്ചാമത്തെ വയസ്സിൽ പിതാവ് ഹരിശങ്കറിൽ നിന്നാണ് ഭരത് ചെസ്സ് പഠിച്ചുതുടങ്ങിയത്. 2014 മുതൽ അവൻ ചെന്നൈയിലെ "ചെസ്സ് ഗുരുകുൽ" എന്ന സ്കൂളിൽ ചേർന്നു, ജിഎം രാമചന്ദ്രൻ രമേഷിനെ ആയിരുന്നു അവന്റെ മുഖ്യഅദ്ധ്യാപകൻ. 2019 മാർച്ച് മുതൽ ജിഎം അലക്സാണ്ടർ ഗോലോഷ്ചപോവിന്റെ പരിശീലന സെഷനുകളിലും ഭരത് പങ്കെടുക്കാൻ തുടങ്ങി. അദ്ദേഹത്തിന്റെ സ്ഥാനപരമായ കളി മെച്ചപ്പെടുത്തുന്നതിന് സെഷനുകൾ ഉപയോഗപ്രദമാകുകയും വേഗത്തിൽ തന്റെ ഗ്രാന്റ്മാസ്റ്റർ മാനദണ്ഡങ്ങളിൽ എത്താൻ അതു സഹായിക്കുകയും ചെയ്തു. 2020 ജനുവരിയിൽ മുൻ ലോക ചാമ്പ്യൻ ജിഎം വ്ലാഡിമിർ ക്രാംനിക്കും മുൻ ലോക ചെസ്സ് ചലഞ്ചർ ജിഎം ബോറിസ് ഗെൽഫാൻഡും നടത്തിയ മൈക്രോസെൻസ് നെറ്റ്വർക്കുകൾ സ്പോൺസർ ചെയ്യുന്ന പ്രത്യേക പരിശീലന ക്യാമ്പിലേക്ക് ഭരതിനെ തിരഞ്ഞെടുത്തു. ഇന്ത്യൻ ചെസ്സ് ഗ്രാൻഡ്മാസ്റ്റർ ശ്യാം സുന്ദറിനൊപ്പം പരിശീലനം നടത്തുകയാണ് ഭരത് ഇപ്പോൾ. 

2019  11 വയസും 8 മാസവും പ്രായമുള്ളപ്പോൾ അദ്ദേഹം തന്റെ മൂന്നാമത്തെ ഐഎം നോർം പൂർത്തിയാക്കി.  അതേ വർഷം സെപ്റ്റംബറിൽ ഫിഡെ ഈ പദവി ഔദ്യോഗികമായി അംഗീകരിച്ചു.

ഇറ്റലിയിലെ കാറ്റോലിക്കയിൽ നടന്ന വെർഗാനി കപ്പ് ഓപ്പണിൽ 7.5/9 സ്കോർ ചെയ്യുകയും തൻ്റെ തത്സമയ റേറ്റിംഗ് 2500 ന് മുകളിൽ ഉയർത്തുകയും ചെയ്തുകൊണ്ട് 14-ാം വയസ്സിൽ ഇന്ത്യയുടെ 73-ാമത്തെ ഗ്രാൻഡ്മാസ്റ്ററായി ഭരത് തൻ്റെ മൂന്നാമത്തെയും അവസാനത്തെയും ജിഎം നോർം നേടി   . 2023 ഓഗസ്റ്റ് 15 വരെയുള്ള കണക്കനുസരിച്ച് അദ്ദേഹം ഏറ്റവും പ്രായം കുറഞ്ഞ ഇന്ത്യൻ ഗ്രാൻഡ് മാസ്റ്ററാണ്.

## പ്രധാന വിജയങ്ങൾ

* 2015-സുവൺ അദ്ദേഹം സുവോണിൽ (കൊറിയ) അണ്ടർ-8 വിഭാഗത്തിൽ ഏഷ്യൻ യൂത്ത് ചാമ്പ്യൻഷിപ്പ് നേടി.  ഗ്രീസിലെ പോർട്ടോ കരാസിൽ നടന്ന ലോക യൂത്ത് ചാമ്പ്യൻഷിപ്പ് അണ്ടർ-8 ൽ 9,5/11 എന്ന സ്കോറിൽ അദ്ദേഹം വിജയിച്ചു.
* 2017-ഓഗസ് ബ്രസീലിലെ പോക്കോസ് ഡി കാൽഡാസിലെ ലോക യൂത്ത് ചാമ്പ്യൻഷിപ്പ് അണ്ടർ-10 ൽ അദ്ദേഹം നാലാം സ്ഥാനത്തെത്തി.
* 2019 ജനുവരിയിൽ റോക്വെറ്റാസ് ഡി മാർ ചെസ് ഫെസ്റ്റിവലിന്റെ ബ്ലിറ്റ്സ് വിഭാഗത്തിൽ അദ്ദേഹം നാലാം സ്ഥാനത്തെത്തി.
* 2019- അദ്ദേഹം ഗോവ ഓപ്പണിൽ തന്റെ അവസാന ഐഎം മാനദണ്ഡം നേടുകയും അന്താരാഷ്ട്ര മാസ്റ്ററായി മാറുകയും ചെയ്യുന്നു.
* 2020- മോസ്കോയിലെ എയ്റോഫ്ലോട്ട് ഓപ്പണിൽ 5,5/9 എന്ന നിലയിൽ അദ്ദേഹം 11-ാം സ്ഥാനത്തെത്തി, 54 ഗ്രാൻഡ് മാസ്റ്റേഴ്സിനെക്കാൾ   മുന്നിലെത്തി, 2700-ൽ കൂടുതൽ റേറ്റിംഗ് പ്രകടനത്തോടെ തന്റെ ആദ്യത്തെ ജിഎം മാനദണ്ഡം നേടി.
* 2021-ഒക്ടോബറിൽ ബൾഗേറിയയിൽ നടന്ന ജൂനിയർ റൌണ്ട് ടേബിൾ അണ്ടർ 21 ടൂർണമെന്റിൽ 6.5/9 അദ്ദേഹം നാലാം സ്ഥാനത്താണ്.  തന്റെ രണ്ടാമത്തെ ജിഎം മാനദണ്ഡം ഉണ്ടാക്കി.

## അവലംബം

## പുറത്തേക്കുള്ള കണ്ണികൾ

* 
* 
* ഭരത് സുബ്രഹ്മണ്യം ചെസ്സ് ഗെയിംസ് 365Chess.com
* എയ്റോഫ്ലോട്ട് ഓപ്പൺ 2020: ജിഎം ഷൌ ജിയാഞ്ചാവോയെ തകർത്ത് ഭരത് സുബ്രഹ്മണ്യം
* ഈ 12 വയസ്സുള്ള ഐഎം തൻ്റെ ചിന്തയുടെയും പാണ്ഡിത്യത്തിൻ്റെയും വ്യക്തത നിങ്ങളെ ബോധ്യപ്പെടുത്തും (യൂട്യൂബ്) 
വർഗ്ഗം:ജീവിച്ചിരിക്കുന്നവർ
വർഗ്ഗം:2007-ൽ ജനിച്ചവർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ഇന്ത്യയിലെ ചെസ്സ് കളിക്കാർ
കൊടുങ്ങല്ലൂർ കുഞ്ഞിക്കുട്ടി തമ്പുരാട്ടി

കൊടുങ്ങല്ലൂരിലെ ജനങ്ങൾക്കിടയിൽ അന്ന് നിലനിന്നിരുന്ന അനാചാരങ്ങൾക്കും അസമത്വങ്ങൾക്കുമെതിരായി പോരാടി കേരള സമൂഹത്തിൽ പരക്കെ ത്തന്നെ പ്രശസ്തി നേടിയ മഹത് വ്യക്തിയാണ് കൊടുങ്ങല്ലൂർ ചിറക്കൽ കോവിലകത്തെ കുഞ്ഞിക്കുട്ടി തമ്പുരാട്ടി. കൊടുങ്ങല്ലൂരിന്റെ മക്കൾക്ക് അവർ നൽകിയ വിദ്യാഭ്യാസ സഹായങ്ങൾ വളരെ വലുതാണ്. കൊടുങ്ങല്ലൂരിലെ ഗവ. ബോയ്സ് സ്കൂളിൽ പഠനം പൂർത്തിയാക്കിയ അവർ പിൽക്കാലത്ത് കൊടുങ്ങല്ലൂരിന്റെ വിദ്യാഭ്യാസത്തിന് ഏറെ പ്രാധാന്യം നൽകി.
പി.കെ. രാധാമണി

വിവർത്തന സാഹിത്യത്തിലെ ഒരു പ്രധാന എഴുത്തുകാരിയാണ് ഡോ. പി.കെ. രാധാമണി.
മലബാർ ക്രിസ്ത്യൻ കോളേജിൽനിന്ന് ഹിന്ദി വകുപ്പ് മേധാവിയായി വിരമിച്ച രാധാമണി ഗുരുവായൂർ വാക സ്വദേശിയാണ്.

പി. പത്മരാജന്റെ 'ശവവാഹനങ്ങളും തേടി' എന്ന ചെറിയനോവൽ വിവർത്തനം ചെയ്തുകൊണ്ടാണ് ഈ രംഗത്തേക്ക് കടന്നുവന്നത്.

മികച്ച (മലയാളം) പരിഭാഷയ്‌ക്കുള്ള (കേന്ദ്രസാഹിത്യ അക്കാദമി പുരസ്താരം (2023) ലഭിച്ചിട്ടുണ്ട്. ഹിന്ദി സാഹിത്യകാരി അമൃതാപ്രീതത്തിന്റെ ആത്മകഥയുടെ മലയാളപരിഭാഷയ്ക്കാണ് പുരസ്‌കാരം ലഭിച്ചത്. 'അക്ഷരങ്ങളുടെ നിഴലിൽ' എന്നപേരിൽ മാതൃഭൂമി ബുക്സ് ആണ് പുസ്തകം പബ്ലിഷ് ചെയ്തത്.
## അവലംബം

വർഗ്ഗം:വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ജുറാസ്സിക്‌ വേൾഡ് : ഫാളളൻ കിങ്ഡം

2018-ൽ പുറത്തിറങ്ങിയ ഒരു സയൻസ്-ഫിക്ഷൻ ഇംഗ്ലീഷ് ചലച്ചിത്രമാണ് **ജുറാസ്സിക്‌ വേൾഡ് :ഫാളളൻ കിങ്ഡം**.  ജുറാസ്സിക് പാർക്ക് പരമ്പരയിലെ അഞ്ചാമത്തെ ചിത്രമാണ് ഇത്. 2018  ലെ ഏറ്റവും അധികം വരുമാനം നേടിയ മൂന്നാമത്തെ ചിത്രമാണ് ഇത്. ഈ ചിത്രത്തിന്റെ തുടർചിത്രമാണ് ജുറാസ്സിക്‌ വേൾഡ് ഡൊമിനിയൻ. ദിനോസറുകൾ വസിക്കുന്ന നെബുലാർ ദ്വീപിൽ അഗ്നിപർവത സ്ഫോടനം ഉണ്ടാവുന്നതും തുടർസംഭവങ്ങളുമാണ് ചിത്രത്തിന്റെ ഇതിവൃത്തം .  

## കഥാസാരം

## കഥാപാത്രങ്ങൾ
* ക്രിസ് പ്രാറ്റ് - ഓവെൻ ഗ്രേഡി 
* ബ്രയ്സ് ദാല്ലസ് ഹോവാർഡ് - ക്ലൈരെ ഡിയറിങ് 
* ബി. ഡി. വൊങ്ങ്  - ഡോക്ടർ ഹെൻട്രി വു, ജുറാസ്സിക് വേൾഡിലെ പ്രധാന ജനിതക ശാസ്‌ത്രജ്ഞൻ.

## സംഗീതം
ചിത്രത്തിന് വേണ്ടി സംഗീതം ഒരുക്കിയത് മൈക്കൽ ജിയചിനോ ആണ് .

## അവലംബം

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ദിനോസർ ചലച്ചിത്രങ്ങൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
വർഗ്ഗം:2018-ൽ പുറത്തിറങ്ങിയ ചലച്ചിത്രങ്ങൾ
നീത പിള്ള

മലയാളചലച്ചിത്ര നടിയാണ് **നീത പിള്ള**. കാളിദാസ് ജയറാമിനൊപ്പം 2018 ൽ പൂമരം എന്ന ചിത്രത്തിലൂടെയാണ് നീത അരങ്ങേറ്റം കുറിച്ചത്.

## ആദ്യകാല ജീവിതം
വിജയൻ പിഎൻ, മഞ്ജുള ഡി. നായർ എന്നിവരുടെ മകളായി നീത 1989ൽ തൊടുപുഴയിൽ ജനിച്ചു. അമേരിക്കയിലെ ലഫായെറ്റിലെ ലൂസിയാന സർവകലാശാല നിന്ന് പെട്രോളിയം എഞ്ചിനീയറിംഗിൽ ബിരുദാനന്തര ബിരുദം നേടിയിട്ടുണ്ട്. നീത ഒരു ക്ലാസിക്കൽ സംഗീതജ്ഞയും നർത്തകിയുമാണ്. 2015 ൽ ഹ്യൂസ്റ്റണിൽ നടന്ന മിസ്-ബോളിവുഡ് സൌന്ദര്യമത്സരത്തിൽ രണ്ടാം റണ്ണറപ്പ് കിരീടവും നീത നേടിയിട്ടുണ്ട്.

## അഭിനയജീവിതം
2018 ൽ കാളിദാസ് ജയറാമിനൊപ്പം അബ്രിഡ് ഷൈൻ രചനയും സംവിധാനവും നിർവഹിച്ച പൂമരം എന്ന ചിത്രത്തിൽ അരങ്ങേറ്റം നടത്തി. 2018ലെ മികച്ച പുതുമുഖത്തിനുള്ള ഏഷ്യാനെറ്റ് ഫിലിം അവാർഡ് നേടി. എട്ടാമത് ദക്ഷിണേന്ത്യൻ അന്താരാഷ്ട്ര ചലച്ചിത്ര അവാർഡിനും (മികച്ച അരങ്ങേറ്റ നടിക്കുള്ള സൈമ) നീത നാമനിർദ്ദേശം ചെയ്യപ്പെട്ടു. 2020 ൽ അബ്രിഡ് ഷൈനിന്റെ ദി കുങ് ഫു മാസ്റ്ററിൽ ഒരു ആയോധനകല വിദഗ്ധയുടെ പ്രധാന വേഷം ചെയ്തു. ബ്രൂസ് ലീ, ജാക്കി ചാൻ, ജെറ്റ് ലി എന്നിവരുടെ ആക്ഷൻ ചിത്രങ്ങളിൽനിന്ന് പ്രചോദനം ഉൾക്കൊണ്ട ഈ ചിത്രം ഹിമാലയൻ വാലി, ബദരീനാഥ്, ഇന്ത്യ-ചൈന അതിർത്തി എന്നിവിടങ്ങളിലാണ് ചിത്രീകരിച്ചത്. ദി *കുങ് ഫു മാസ്റ്റർ* എന്ന ചിത്രത്തിലെ ആക്ഷൻ രംഗങ്ങൾ ചെയ്യാൻ അവർ ഒരു വർഷത്തോളം പരിശീലനം നേടിയിട്ടുണ്ട്.

## ചലച്ചിത്രരചന

### സിനിമകൾ
മറ്റുവിധത്തിൽ പരാമർശിച്ചിട്ടില്ലെങ്കിൽ എല്ലാ സിനിമകളും മലയാള ഭാഷയിലാണ്.

### ടെലിവിഷൻ

## പുരസ്കാരങ്ങൾ

## പരാമർശങ്ങൾ

വർഗ്ഗം:1991-ൽ ജനിച്ചവർ
വർഗ്ഗം:ഇടുക്കി ജില്ലയിൽ ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:All articles with unsourced statements